ΚΑΛΑΜΑΤΑ - ΑΜΒΡΥΣΣΕΑΣ ΔΙΣΤΟΜΟΥ 3-0: Μια ακόμη εύκολη νίκη για τη "Μαύρη Θύελλα" - NOTOSPORT\nΔευτέρα, 26 Νοέμβριος 2018 13:02\nΚΑΛΑΜΑΤΑ - ΑΜΒΡΥΣΣΕΑΣ ΔΙΣΤΟΜΟΥ 3-0: Μια ακόμη εύκολη νίκη για τη "Μαύρη Θύελλα"\nΕνα ημίχρονο χρειάστηκε η "Μαύρη Θύελλα" για να ξεπεράσει το εμπόδιο του Αμβρυσσέα Διστόμου και να πετύχει την 9η νίκη της σε ισάριθμους αγώνες στην Γ' εθνική.\nΜπροστά σε περίπου 600 φιλάθλους της στο γήπεδο του Μεσσηνιακού, η τοπική μας ομάδα ήταν εντυπωσιακή στο πρώτο ημίχρονο όταν και προηγήθηκε με 3-0 καθαρίζοντας εύκολα ένα ακόμη παιχνίδι.\nΟ Μίνγκας στο 2' με ένα εξαιρετικό γκολ άνοιξε από νωρίς το δρόμο για την νίκη ενώ ο Ψάνης με μια φοβερή ατομική προσπάθεια στο 36' και ο Μαρτίνες με πέναλτι στο 38', σφράγισαν από το πρώτο ημίχρονο την επικράτησε της "Μαύρης Θύελλας".\nΣτο 18' οι φιλοξενούμενοι είχαν δοκάρι σε μια διπλή μεγάλη ευκαιρία η οποία αφενός θα μπορούσε να τους δώσει καλύτερες προοπτικές για ένα θετικό αποτέλεσμα στο χθεσινό ματς και αφετέρου θα έσπαζε το αμυντικό ρεκόρ της τοπικής μας ομάδας. Αυτό όμως δεν συνέβη και έτσι η εστία της "Μαύρης Θύελλας" παρέμεινε απαραβίαστη για 9ο συνεχόμενο ματς, ρεκόρ μοναδικό φέτος στο Ελληνικό ποδόσφαιρο.\nΜετά τη χθεσινή νίκη η τοπική μας ομάδα έφτασε τους 27 βαθμούς και είναι στο +5 από τον Ασπρόπυργο και στο +6 από τον Παναργειακό, ο οποίος όμως έχει ένα ματς λιγότερο.\nΘετική συνολικά η εικόνα όλης της ομάδας, με τους Μίνγκα και Μάρκοβιτς να κάνουν τη διαφορά στην επίθεση.\nΗ Καλαμάτα μπήκε στο ματς με πρόθεση με πιέσει από το πρώτο λεπτό και ευτύχησε να βρει δίχτυα πολύ γρήγορα. Ηταν το 2' όταν ο Μίνγκας από πλάγια αριστερά, μέσα από την περιοχή, έκανε ένα πολύ ωραίο πλασαριστό σουτ που έστειλε τη μπάλα στο απέναντι "γάμα" της εστίας γράφοντας το 1-0.\nΣτο 6' μάλιστα οι γηπεδούχοι έφτασαν κοντά και σε ένα δεύτερο γκολ όταν ο Μαρτίνες έκανε τη σέντρα και ο Μάρκοβιτς με κεφαλιά έστειλε τη μπάλα λίγο πάνω από το οριζόντιο δοκάρι.\nΜετά το 10' ωστόσο οι φιλοξενούμενοι ισορρόπησαν το ματς και στο 18' έχασαν μια σπάνια διπλή ευκαιρία να φέρουν το ματς στα ίσα. Ο Χαραλαμπίδης με δυνατό σουτ έστειλε τη μπάλα στο δεξί κάθετο δοκάρι και στην συνέχεια ο Ολα μόνος του από 3-4 μέτρα πλάσαρε άουτ.\nΣτα επόμενα 10-15 λεπτά οι φιλοξενούμενοι συνέχισαν να έχουν αρκετά καλή κυκλοφορία και να προσπαθούν να παίξουν κυρίως από δεξιά ενώ η Καλαμάτα είχε δυσκολίες στο δημιουργικό κομμάτι με αποτέλεσμα να μην μπορεί να κάνει φάσεις.\nΠάτησε ξαφνικά το... γκάζι\nΟπως έχουμε δει σε πολλά ματς όμως φέτος, η Καλαμάτα συνηθίζει να πατά απότομα το ... γκάζι και να κάνει μερικά πιεστικά 5λεπτα που κρίνουν αγώνες. Ετσι λοιπόν αρχικά στο 35' είχαμε την... προειδοποίηση όταν ο Μίνγκας με μια έξυπνη πάσα βρήκε τον Ζαχαρόπουλο στην περιοχή αλλά η κεφαλιά του τελευταίου έστειλε τη μπάλα αρκετά άουτ.\nΣτο επόμενο λεπτό όμως ο Ψάνης πέτυχε ένα εκπληκτικό γκολ. Ξεκίνησε μια ατομική προσπάθεια από αριστερά και αφού πέρασε όποιον βρήκε μπροστά του με πλασέ μέσα από την περιοχή σημείωσε το 2-0.\nΠριν καν κοπάσουν οι πανηγυρισμοί, στο 38' ο Μίνγκας ελίχθηκε στην περιοχή και δέχτηκε το μαρκάρισμα του Στάρις με τον διαιτητή να καταλογίζει την εσχάτη των ποινών. Το πέναλτι εκτέλεσε εύστοχα ο Μάριο Μαρτίνες γράφοντας το 3-0 καθαρίζοντας ουσιαστικά το παιχνίδι από ο πρώτο ημίχρονο.\nΤο δεύτερο ημίχρονο ξεκίνησε με χαμηλό ρυθμό και την Καλαμάτα να έχει την κατοχή και να ελέγχει το ματς.\nΗ πρώτη φάση του β’ ημιχρόνου άνηκε πάντως στον Αμβρυσσέα όταν μετά από βαθιά πάσα και αδράνεια της άμυνας στο της Καλαμάτας στο 60, ο Δήμου βρέθηκε απέναντι με τον Κασωτάκη αλλά ο Τσόπελας με σωτήριο τάκλιν έδιωξε τον κίνδυνο.\nΗ πρώτη μεγάλη ευκαιρία της Καλαμάτας στο β' ημίχρονο σημειώθηκε στο 67' όταν ο Μάρκοβιτς έβγαλε εξαιρετική πάσα στον Κάρλος που μπήκε στην περιοχή και έκανε το πλασέ αλλά ο Ντουμάνης απόκρουσε με τα πόδια.\nΣτο επόμενο λεπτό ο Μάρκοβιτς έπαιξε πολύ ωραία το 1-2 με τον Μίνγκα και βρέθηκε σε θέση βολής στην περιοχή και έκανε το πλασέ αλλά νικήθηκε και αυτός από τον Ντουμάνη που απόκρουσε δύσκολα πέφτοντας στην αριστερή του γωνία.\nΠερισσότερα σε αυτή την κατηγορία: « Το στοίχημα ανέβαλε όλη την αγωνιστική στην ΕΠΣ Μακεδονίας! ΠΑΝΑΡΚΑΔΙΚΟΣ – ΠΑΜΙΣΟΣ 4-1: Λύγισε στα τελευταία λεπτά »


Το WiM Association είναι μια διεθνής μη κερδοσκοπικού χαρακτήρα οντότητα που ιδρύθηκε από τις οργανώσεις που αντιπροσωπεύουν τον αμπελοοινικό κλάδο και πρωτοπόρες εταιρείες οίνου, με σκοπό τον κεντρικό συντονισμό και τη διεθνή ανάπτυξη του προγράμματος Wine in Moderation.\nΔομή του WiM Association\nΕταιρείες: Με την καθοδήγησή τους, τη δέσμευση κοινωνικής ευθύνης τους και τις φημισμένες επωνυμίες οίνου τους, διαδίδουν το μήνυμα του Ευ Ζην σε όλο τον κόσμο και υποστηρίζουν την εφαρμογή του προγράμματος.\nΟποιαδήποτε άλλη εταιρεία, θεσμός, επαγγελματική ένωση, κοινωνικός ή οικονομικός φορέας του οινικού κλάδου που δεν μπορεί να συμμετάσχει στο πρόγραμμα ως ενεργό μέλος, μπορεί να λάβει μέρος ως Παρατηρητής.\nΟι αιτήσεις των Παρατηρητών αξιολογούνται και εάν εγκριθούν, υπογράφεται ένα Μνημόνιο Αμοιβαίας Κατανόησης το οποίο ορίζει τους ρόλους, τις ευθύνες και τις συνδρομές.\nΕάν επιθυμείτε να γίνετe μέρος τoy WiM Association, παρακαλώ επικοινωνήστε μαζί μας.


Αναστέλλεται η λειτουργία της Μ.Ε.Θ. του Νοσοκομείου Πύργου - Τίποτα δεν μένει ανοιχτό στο Νομό!!! - Ηλεία Οικονομία\nΑναστέλλεται η λειτουργία της Μ.Ε.Θ. του Νοσοκομείου Πύργου – Τίποτα δεν μένει ανοιχτό στο Νομό!!!\nΑίτημα προσωρινής αναστολής λειτουργίας της Μονάδας Εντατικής Θεραπείας της Νοσηλευτικής Μονάδας Πύργου, κατέθεσε στο ΕΚΕΠΥ, στην 6η ΥΠΕ και στο ΕΚΑΒ, το Διοικητικό Συμβούλιο του Νοσοκομείου Πύργου.\nΤο Διοικητικό Συμβούλιο του Νοσοκομείου Πύργου αδυνατόντας να διασφαλίσει την ασφαλή λειτουργία της ΜΕΘ του Πύργου λόγω ελλείψεως ιατρικού προσωπικού ζήτησε χθες την προσωρινή αναστολή λειτουργίας της Μονάδας.\nΤο Υπουργείο Υγείας, το ΕΚΕΠΥ, το ΕΚΑΒ και η 6η ΥΠΕ, γνώριζαν για το πρόβλημα από μήνες τώρα αλλά ποτέ δεν έδοσαν λύση.\nΟι δύο γιατροί, η Διευθύντρια της Μονάδας Ευστρατία Βρεττού και η Επιμελήτρια Α΄ Σκλάβου, που έχουν απομείνει μετά την συνταξιοδότηση του Διευθυντή της ΜΕΘ Χρήστου Χριστόπουλου, κατέβαλαν υπεράνθρωπες προσπάθειες να κρατήσουν ανοιχτή την ΜΕΘ.\nΗ λύση του προβλήματος όμως δεν ήλθε ποτέ από το Υπουργείο Υγείας, το ΕΚΕΠΥ, το ΕΚΑΒ και η 6η ΥΠΕ.\nΈτσι χθες εστάλη το αίτημα προσωρινής αναστολής λειτουργίας της Μονάδας Εντατικής Θεραπείας της Νοσηλευτικής Μονάδας Πύργου.\nΤοποθέτηση Ιατρικού Συλλόγου Πύργου-Ολυμπίας\nΤΕΛΙΚΑ ΤΙΠΟΤΑ ΔΕΝ ΜΕΝΕΙ ΑΝΟΙΧΤΟ ΣΤΗΝ ΗΛΕΙΑ.\nΚΛΕΙΣΤΑ καταστήματα της Εθνικής Τράπεζας σε διάφορες πόλεις του Νομού\nΚΛΕΙΣΤΑ τρία χρόνια τα φώτα της Ε.Ο Αμαλιάδας – Πύργου


ΣΥΡΙΖΑ: Ντροπιαστική η επίκληση πρακτικών της χούντας από τον υφυπουργό Παιδείας Α. Συρίγο - Magnesia News\nΑρχική ΕΛΛΑΔΑ ΣΥΡΙΖΑ: Ντροπιαστική η επίκληση πρακτικών της χούντας από τον υφυπουργό Παιδείας Α....\nΔημοσιεύθηκε 27/01/2021 14:55\n«Τον αντιδημοκρατικό κατήφορο της κυβέρνησης κατόρθωσε να οδηγήσει σε νέα βάθη ο υφυπουργός Παιδείας Άγγελος Συρίγος, όταν κατά τη διάρκεια ζωντανής εκδήλωσης, στην αγωνία του να υπερασπιστεί την εγκατάσταση αστυνομικής δύναμης εντός των ΑΕΙ, ανέφερε πως:\n‘Να θυμίσω ότι από το 1969 είχε ιδρυθεί μέσα στα Πανεπιστήμια αστυνομικό τμήμα, τουλάχιστον στις πανεπιστημιουπόλεις. Επομένως, υπήρχε αστυνομικό τμήμα μέσα στις πανεπιστημιουπόλεις’», τονίζει σε ανακοίνωσή του ο τομέας Παιδείας του ΣΥΡΙΖΑ- Προοδευτική Συμμαχία.\n«Πάντως, μετά την παραδοχή του υφυπουργού για τα ιστορικά πρότυπα της σημερινής κυβέρνησης ΝΔ, κάθε άλλη συζήτηση παρέλκει. Μαθητές, φοιτητές, εκπαιδευτικοί, γονείς γνωρίζουν γιατί είναι δημοκρατικό καθήκον η αντίσταση στην απόπειρα της κυβέρνησης Μητσοτάκη να ολοκληρώσει το ημιτελές έργο της επταετίας. Η ντροπιαστική επίκληση του κ. Συρίγου προσβάλλει ολόκληρη την κοινωνία, συμπεριλαμβανομένων φυσικά και των συντηρητικών πολιτών.», καταλήγει στην ανακοίνωσή του ο ΣΥΡΙΖΑ-ΠΣ.


Σειρά Tell Me What You Saw (2020) online με ελληνικους υποτιτλους Σειρές Greek subtitles\nΠροστέθηκε: 2020-04-13 11:07\nσειρά Tell Me What You Saw (2020) online Greek subtitles\nχωρίς καμιά υποχρέωση εγγραφής. Εδώ θα βρείτε ολόκληρητη σειρά Tell Me What You Saw (2020) με υπότιτλους σε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις σειρές με υπότιτλους δωρεάν με καλή εικόνα και ήχο. Σε περίπτωση που η σειρά σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της σειράς Tell Me What You Saw (2020) με ελληνικούς υπότιτλους, τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την σειρά που επιθυμείτε πληκτρολογώντας το όνομα στην αναζήτηση, για παράδειγμα Tell Me What You Saw (2020) greek sub. Σε περίπτωση μη ευρέσεως της σειράς που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε σειρά και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την σειρά Tell Me What You Saw (2020) tenies online τώρα! Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας! tenies-online.club\n7.6 300 IMDB\n8 649 Προβολές\nΣειρά Tell Me What You Saw (2020) online με ελληνικους υποτιτλους\nΠρώτη προβολή: 1 February 2020 (South Korea)\nΠατώντας το κουμπί Subscribe θα λάβετε ειδοποίηση όταν ανανεωθεί η Ταινία/Σειρά που έχετε εγγραφεί. Tell Me What You Saw (2020)\nταινιa Tell Me What You Saw (2020) online με ελληνικους υποτιτλους greek subs\nειναι πολυ ενδιαφερουσα σειρα μετα το 8 δεν μεταφρασανε τα υπολοιπα αν μπορειτε δειτε το ευχαριστω πολυ\n1 ilashindustry 0\nΚαλησπερα, ποτε θα εχουμε τα επομενα επεισοδια? Περασαν αρκετες βδομαδες.. Ευχαριστω\nελληνικοί υπότιτλοι δεν κυκλοφόρησαν ακόμα για τα επόμενα επεισόδια...\nΑγαπητοί επισκέπτες προσθέστε σχόλια σχετικά με την ταινία Tell Me What You Saw (2020)


Αγαθονήσι: O λοχαγός που «δίνει νόημα» στην λέξη «πατριώτης» σύμφωνα με τον Στ. Θεοδωράκη | Η ΚΑΘΗΜΕΡΙΝΗ\n26 Αυγούστου, 2018 26.08.2018 • 12:45\nΌλα όπως αρμόζουν σε ένα προκεχωρημένο φυλάκιο. Σοβαρότητα, πειθαρχία, σημασία στην λεπτομέρεια. Λεβεντιά! Κάτι αλήθεια συμβαίνει εδώ και δεν ήταν δύσκολο να το εξακριβώσω. Διοικητής στο φυλάκιο είναι ένας νεαρός λοχαγός. Αριστούχος της Σχολής Ευελπίδων, κάτοχος μεταπτυχιακού στις Διεθνείς Σχέσεις, γνώστης Αγγλικών, Ιταλικών, Ρωσικών. Βρίσκεται στο ακριτικό φυλάκιο με δική του απόφαση – η καταγωγή του είναι από την Βέροια. Αφού υπηρέτησε 3 χρόνια στη Λέρο επέλεξε να μετατεθεί στο Αγαθονήσι. Στον ένα χρόνο μπορούσε να φύγει αλλά εκείνος ζήτησε να μείνει άλλον έναν χρόνο. Του τα παίρνω με το τσιγκέλι, γιατί ο ίδιος λέει ότι δεν έχει αξία η προσωπική του ιστορία. Και όμως έχει. Ο λοχαγός Αντώνης Μουρτζίλας δίνει νόημα στην λέξη πατριώτης. Έχω γνωρίσει και άλλους Αντώνηδες. Τον δάσκαλο στον Άη Στράτη, τη γιατρό στην Λέρο, τον φαροφύλακα στις Σποράδες, τον φρουρό στο Φαρμακονήσι. Όπως έχω γνωρίσει – όλοι έχουμε γνωρίσει – και αυτούς που λουφάρουν. Αυτούς που επιλέγουν μόνο την καλοπέραση και μόνο την ευκολία των μεγάλων αστικών κέντρων. Πόσο διαφορετική θα ήταν η Ελλάδα αν δείχναμε όλοι τον ζήλο του Μουρτζίλα – ο καθένας στην δουλειά του.


Σήμα κινδύνου εξέπεμψε στη Βουλή η Επιτροπή Παιγνίων | Liberal.gr\nΣήμα κινδύνου εξέπεμψε στη Βουλή η Επιτροπή Παιγνίων\nΣήμα κινδύνου εξέπεμψε χθες στην Επιτροπή Θεσμών & Διαφάνειας ο πρόεδρος της Επιτροπής Ελέγχου & Εποπτείας των Παιγνίων (ΕΕΕΠ), Ευάγγελος Καραγρηγορίου. Σύμφωνα με τον επικεφαλής της Αρχής, η Επιτροπή συρρικνώνεται καθώς δεν διαθέτει ακόμη Οργανισμό, με αποτέλεσμα να λειτουργεί με αποσπασμένους υπαλλήλους από άλλες υπηρεσίες.\nΟι τελευταίοι επιθυμούν την μετάταξή τους στην ΕΕΕΠ καθώς αποτελεί ένα αυτάρκη σε οικονομικούς πόρους οργανισμό, αλλά όταν λήγει η απόσπαση επιθυμούν την επιστροφή στις οργανικές τους θέσεις, προκειμένου να μην χάσουν τα δημοσιοϋπαλληλικά προνόμια.\nΈτσι, η Επιτροπή η οποία το 2014 απασχολούσε 173 άτομα προσωπικό, εκ των οποίων 120 άτομα στην κεντρική υπηρεσία και τα υπόλοιπα ως ελεγκτές, κυρίως στα καζίνο, σήμερα απασχολεί 70 υπαλλήλους εκ των οποίων οι μισοί βρίσκονται στην κεντρική υπηρεσία και υπόλοιποι στα κλιμάκια ελέγχου. Η προοπτική δε είναι το προσωπικό να μειωθεί περαιτέρω. «Πραγματικά κρούω τον κώδωνα του κινδύνου και αυτό δεν είναι σχήμα λόγου, όπως με άλλους φορείς», είπε χθες στην Επιτροπή θεσμών & Διαφάνειας, ο κ. Καραγρηγορίου. «Σε αυτή τη φάση», πρόσθεσε, «μόνον με κατά παρέκκλιση διατάξεις, και οφείλω να το πω, δεν μπορούμε να είμαστε σε καμία περίπτωση σίγουροι ότι το έργο (της Επιτροπής) και η διασφάλιση του δημοσίου συμφέροντος όπως να συντελεστεί όπως θέλουμε».\nΑναφορικά με την ενίσχυση του προσωπικού με κατά παρέκκλιση διατάξεις, παρότι είναι δύσκολο να συμβεί βάσει των οριζόντιων διατάξεων που ήδη ισχύουν, εν τούτοις η ΕΕΕΠ έχει προτείνει στην πολιτεία διατάξεις για να σταματήσει η διαρροή του προσωπικού. «Δεν ζητάμε μια ιδιαίτερη αντιμετώπιση, χωρίς λόγο. Υπάρχει πραγματική ανάγκη. Δεν θα μπορούμε να επιλύσουμε ζητήματα». Επίσης ο πρόεδρος της ΕΕΕΠ ζήτησε την ενίσχυση των αρμοδιοτήτων των ελεγκτών τυχερών παιγνίων. Συγκεκριμένα επανέθεσε το θέμα της απόκτησης προανακριτικών αρμοδιοτήτων, από το προσωπικό που εργάζεται στα κλιμάκια ελέγχου τυχερών παιγνίων.\nΣτο θέμα της αδειοδότησης των παρόχων online τυχερών παιγνίων, ο επικεφαλής της ΕΕΕΠ είπε ότι μέχρι τώρα έχουν αιτηθεί και τις δύο άδειες, 19 ενδιαφερόμενοι ενώ η διαδικασία συνεχίζεται. Το δημόσιο θα έχει έσοδα που πλησιάζουν τα 100 εκατ. ευρώ και είναι υψηλότερα από τα 75 εκατ. ευρώ που είχαν αρχικά προϋπολογιστεί.\nΗ ακρόαση του προέδρου της ΕΕΕΠ έγινε με στόχο την παρουσίαση των Πεπραγμένων τους έτους 2017 και 2018, που είχε καθυστερήσει… χρόνια. Παρά την καθυστέρηση, οι βουλευτές όλων των κομμάτων υποδέχθηκαν πολύ θετικά τον κ. Καραγρηγορίου, τρεις ημέρες μετά την ανάδειξη του προσωρινού πλειοδότη για την άδεια του καζίνου στο Ελληνικό.\nΚαιτοι ο ίδιος διορίσθηκε από τον ΣΥΡΙΖΑ, ο Κων/νος Καραγκούνης από τη ΝΔ αναφέρθηκε σε ένα «εξαιρετικά πετυχημένο πρόεδρο» της ΕΕΕΠ. Επίσης ο εκπρόσωπος του ΣΥΡΙΖΑ, Γιώργος Κατρούγκαλος, αναφέρθηκε σε δύο εκθέσεις και μια παρουσίαση, που έδειξαν ότι πράγματι η ΕΕΕΠ παρήγαγε έργο κατά την αναφερόμενη περίοδο. Αντίστοιχη στάση κράτησαν και οι εκπρόσωποι των άλλων κομμάτων της ήσσονος αντιπολίτευσης.\nΕπίσης ο πρόεδρος της Επιτροπής Θεσμών & Διαφάνειας Αθανάσιος Μπούρας, ζήτησε από τον κ. Καραγηγορίου να κοινοποιεί στην Επιτροπή της Βουλής τις κινήσεις της ΕΕΕΠ προς το Ελληνικό Δημόσιο, σχετικά με την στελέχωσή της και την αποτελεσματικότητά της, με στόχο η επιτροπή να τις υποβοηθήσει να καρποφορήσουν.\nΑναφερόμενος στην πρόσφατη ανάδειξη προτιμητέου επενδυτή για το καζίνο στο Ελληνικό, ο κ. Καραγρηγορίου τη χαρακτήρισε μια αδιάβλητη διαδικασία χορήγησης άδειας που διασφαλίζει το δημόσιο συμφέρον. Υπογράμμισε ότι το τίμημα των 150 εκατ. ευρώ είναι πενταπλάσιο του αρχικού και ότι η επιτυχής διαδικασίας ήταν πολυσύνθετη και έχει τεράστια αναπτυξιακή διάσταση αφού αποτελεί αναβλητική αίρεση για το ξεκίνημα της συνολικής επένδυσης του ελληνικού».\nΤέλος ο πρόεδρος της ΕΕΕΠ σημείωσε ότι η συγκεκριμένη επένδυση δεν αφορά μόνον ένα καζίνο, αλλά μια γιγαντιαία επένδυση τουριστικού χαρακτήρα, greenfield, που θα φέρει νέα κεφάλαια, θα τονώσει τον κατασκευαστικό κλάδο και που η τεχνική της προσφορά ξεπέρασε σημαντικά τις ήδη υψηλές προδιαγραφές που είχε θέσει η κυβέρνηση και η ΕΕΕΠ ως ελάχιστη απαίτηση.


Εκπαιδευτικά προϊόντα Αρχεία | Special Learners\nΚατηγορία: Εκπαιδευτικά προϊόντα\nΜια κοινωνική ιστορία για την επιστροφή των παιδιών που αντιμετωπίζουν αυτισμό στην καθημερινότητα. Πίσω στην καθημερινότητα. Κοινωνική Ιστορία.\nΈχετε κυβο-ιστορίες; Παρακάτω θα βρείτε τρόπους για να αξιοποιήσετε αυτό το παιχνίδι και να το παίξετε με περισσότερους από 1 τρόπους. Τοποθετήστε τους κύβους σε ένα αδιαφανές τσαντάκι και τραβήξτε ένα κύβο κάθε φορά. Έτσι, το παιχνίδι γίνεται πιο μυστηριώδες! Φτιάξτε μια ιστορία, χρησιμοποιώντας όλες […]\nΤα στάδια της αναγνωστικής ευχέρειας\nΗ ανάγνωση είναι μία πολύπλοκη γνωστική διαδικασία. κατά την οποία εμπλέκονται διάφορες νοητικές και γλωσσικές διεργασίες όπως η σκέψη, η φαντασία. η λύση του προβλήματος. Η ιστορία της ανάγνωσης ξεκινάει από τους Σουμέριους και τους φοίνικες. όπου μετά την εφεύρεση του χαρτιού η ανάγκη της εκμάθησης της έγινε […]\nΕκπαιδευτικό Υλικό για την Πρωτοχρονιά\nΓια να τελειώσει το 2019 ευχάριστα και διασκεδαστικά και να υποδεχτούμε το 2020 με παιχνίδι BingoΚαλή Χρονιά.LoveMySpecialLearners Χάρτινα Καπέλα.LoveMySpecialLearners Στέμματα για τη Νέα Χρονιά.LoveMySpecialLearners ΠρωτοχρονιάτικοScramble.LoveMySpecialLearners Καλή Χρονιά Puzzle. LΚαλή Χρονιά Puzzle. LoveMySpecialLearnersoveMySpecialLearners Πόσες λέξεις μπορείτε να φτιάξετε χρησιμοποιώντας τα γράμματα της φράσης “Καλή Χρονιά”; Ζωγράφισε […]\nΤα Χριστούγεννα είναι η πιο όμορφη εποχή του χρόνου! Ας εμπλουτίσουμε το εκπαιδευτικό μας υλικό με δραστηριότητες εμπνευσμένες από τα Χριστούγεννα. Puzzle H επίλυση παζλ σε τακτική βάση έχει πολλά εκπαιδευτικά οφέλη και εξασκούν τον ανθρώπινο εγκέφαλο. Τα συν- αρμολογούμενα παζλ ειδικά καλλιεργούν την συγκέντρωση […]


Βρέθηκαν 854 αποτελέσματα για "ορεστιάδα".\nΑυξήθηκαν τα σπίτια για τους στρατιωτικούς που υπηρετούν στον ΈΒρο. Σύμφωνα με ανακοίνωση του ΓΕΣ 18 διαμερίσματα κατασκευάστηκαν στην Αλεξανδρούπολη και 12 στην Ορεστιάδα. Στο πλαίσιο της μέριμνας υπέρ του προσωπικού του Στρατού Ξηράς, ολοκληρώθηκε η κατασκευή αριθμού διαμερισμάτων ΣΟΑ... περισσότερα...\nΏρα για γέλιο! Ο Αλέξανδρος Τσουβέλας έρχεται στην Ορεστιάδα Πέμπτη 16 Ιουλίου στο ανοιχτό θέατρο για να προσφέρει πολύ χαρά και πολλά γέλια απο αυτά που κόβουν την ανάσα! Ο συνδιασμός του κωμικού στοιχείου και του αυτοσχεδιασμού θα προσφέρει ένα μοναδικό... περισσότερα...\nΣυνεδριάζει με 15 θέματα το Δ.Σ Ορεστιάδας\nΣυνεδριάζει την ερχόμενη Τρίτη 7 Ιουλίου και ώρα 20:00 το Δημοτικό Συμβούλιο Ορεστιάδας για συζήτηση και λήψη απόφασης στα παρακάτω θέματα: Θέματα ημερήσιας διάταξης: Ανακήρυξη του έτους 2022 ως έτους Φιλεκπαιδευτικού ΣυλλόγουΑδριανουπόλεως (Φ.Σ.Α.)Εισηγητής: ο Δήμαρχος Ορεστιάδας Βασίλειος Μαυρίδης... περισσότερα...


Έφυγε ο Ανέστης Ταρπάγκος - Δρόμος της Αριστεράς\nΑρχική τρέχοντα νέα Έφυγε ο Ανέστης Ταρπάγκος\nΈνας εργατικός και ανιδιοτελής διανοούμενος και αγωνιστής. Από τα μαθητικά του χρόνια στην Νεολαία Λαμπράκη, στην Γαλλία την δεκαετία των θυελλών, και πάλι στην Ελλάδα με ανιδιοτελή παρουσία σε όλη τη πορεία του στο εργατικό κίνημα και την Αριστερά, χωρίς να αποζητά κάποια ανταμοιβή. Ένας ακούραστος και εργατικός διανοούμενος, που δεν επαναπαυόταν σε εύκολα σχήματα, αλλά πάσχιζε να εξηγήσει τις μεγάλες αλλαγές που συμβαίνουν μπροστά στα μάτια του. Ένας από τους διαβασμένους και όχι επιφανειακούς ανθρώπους που τόσο σπανίζουν στις μέρες μας. Ένας άνθρωπος πολιτικά απαιτητικός, που δεν παρατούσε εύκολα την πολιτική διαφωνία, επέμενε πάντα να ξεκαθαριστούν τα ζητήματα, υποστηρίζοντας με επιμονή τις απόψεις του. Ένας άνθρωπος τις διανόησης που δεν επαναπαυόταν στον βολικό και καθαρό αυτό ρόλο, αλλά επέλεγε να είναι συμμέτοχος στους εργατικούς και πολιτικούς αγώνες, να βοηθά και να μαθαίνει απ’ αυτούς, πληρώνοντας ουκ ολίγες φορές αυτή την επιλογή με απολύσεις για την συνδικαλιστική του δράση. Που σε διάφορες περιστάσεις είχε προσφέρει προς δημοσίευση στην εφημερίδα μας αρκετά ενδιαφέροντα κείμενα και αναλύσεις. Αυτός ήταν ο σύντροφος Ανέστης Ταρπάγκος που έφυγε από κοντά μας την προηγούμενη Τετάρτη.\nΣτην οικογένεια του, την σύντροφό του Μυρσίνη και τους συντρόφους του εκφράζουμε τα θερμά μας συλλυπητήρια.


Παρασκευή, 15-Ιουν-2018 20:47\nΣε αναδίπλωση όσων είπε για τον Αντιπρόεδρο της Νέας Δημοκρατίας αναγκάστηκε ο υπουργός Δικαιοσύνης Σταύρος Κοντονής από το βήμα της Βουλής.\nΌπως υποστήριξε αρχικά, η Νέα Δημοκρατία ταυτίζεται με την ακροδεξιά ρητορεία και το ναζιστικό λόγο της Χρυσής Αυγής και ως παράδειγμα σχέσεων της ΝΔ με την ΧΑ αναφέρθηκε στα εξής τα οποία στην συνέχεια πήρε πίσω: "Δεν θα πούμε ποτέ ότι η ΝΔ ταυτίζεται με την Χρυσή Αυγή, αλλά όταν στις τελευταίες Περιφερειακές Εκλογές κατέβηκε το ΛΑΟΣ και στελέχη της ΧΑ όπως ο κ. Παναγιώταρος ήταν υποψήφιοι του κ. Αδ. Γεωργιάδη, τότε ποιοι ανοίγουν την πίσω πόρτα στο μόρφωμα;"\nΛίγο αργότερα ο υπουργός ζήτησε τον λόγο και ανέφερε πως "όπως τον ενημέρωσαν ο κ. Γεωργιάδης δεν είχε κατέβει ποτέ στις Περιφερειακές εκλογές με το ΛΑΟΣ. Οπότε ανακαλώ τα όσα είπα νωρίτερα, οφείλονται σε λάθος πληροφόρηση".\nΠαράλληλα με την αναδίπλωση για Άδωνι Γεωργιάδη ανακοίνωσε ότι έχει ήδη ασκηθεί δίωξη κατά του Μπαρμπαρούση βάσει του άρθρου 135 του Ποινικού Κώδικα.\nΑναφερόμενος στα όσα είπε το πρωί ο βουλευτής της ΧΑ, Κώστας Μπαρμπαρούσης ο κ. Κοντονής ανέφερε πως δεν είναι η πρώτη φορά που ακούγονται τέτοια πράγματα, δεν χρειάζεται πολλή σκέψη για να καταλάβει κανείς τη νεοναζιστική συμμορία και την κατεύθυνση της ΧΑ, και κανείς δεν μπορεί να κάνει τον παραπλανημένο. Έχετε ευθύνες γιατί νομιμοποιείται ιδεολογία και πρόσωπα".\nΣε ότι αφορά την πρόταση μομφής τόνισε πως "αύριο η ΝΔ υπογράφει την ληξιαρχική πράξη θανάτου του κόμματος. Να μετονομάσετε το κόμμα σε Πολιτική Άνοιξη και τον Αντώνη Σαμαρά σε Πρόεδρό σας. Η μετατροπή σας σε Πολιτική Άνοιξη θα έχει και πολιτική σημασία γιατί θα ακολουθήσει η καταβαράθρωση. Και ο κ. Σαμαράς στην αρχή εισέπραττε μια δυσαρέσκεια αλλά στο τέλος τον οδήγησε στην πολιτική ανωνυμία. Έτσι θα στείλει και εσάς".


Ελληνική Λεγεώνα: Το 2016 το παρθενικό ταξίδι του Τιτανικού ΙΙ\nΟ Πάλμερ διευκρίνισε ότι το σχέδιό του είναι το πλοίο να είναι πανομοιότυπο με τον αυθεντικό Τιτανικό στο σχέδιο και τις προδιαγραφές, ωστόσο μελημά του είναι να διαθέτει σύγχρονη τεχνολογία.\nΟ μεγιστάνας έκανε ακόμη γνωστό πως έχει προχωρήσει στην υπογραφή συμφωνίας με την εταιρεία CSC Jinling για να κατασκευάσει το πλοίο.\n«Βεβαίως και θα βυθιστεί, εάν ανοίξει τρύπα σε αυτό», απάντησε ο Πάλμερ σε ερώτηση των δημοσιογράφων για το αν το αντίγραφο του Τιτανικού μπορεί να έχει ίδια τύχη με το πρωτότυπο.\nΟ Τιτανικός ΙΙ σχεδιάζεται να αποπλεύσει από το Λονδίνο προς την Νέα Υόρκη στο τέλος περίπου του 2016 σύμφωνα με τα σχέδια.\nΠρος το παρόν δεν είναι γνωστό το κόστος της κατασκευής, όπως ανέφερε εκπρόσωπος του Πάλμερ στα αυστραλιανά μέσα ενημέρωσης.\nΗ ανακοίνωση αυτή έρχεται μερικές εβδομάδες έπειτα από τη συμπλήρωση 100 ετών από το ναυάγιο του Τιτανικού, στις 15 Απριλίου 2012, όταν προσέκρουσε σε παγόβουνο, στοιχίζοντας την ζωή σε περισσότερους από 1.500 ανθρώπους.


Ξέχασε να βάλει χειρόφρενο. - Trikala Focus\nHot NewsΤρίκαλαΞέχασε να βάλει χειρόφρενο.\nΜέσα στην τρέλα της καθημερινότητας είναι λογικό να ξεχνάμε κάποια πράγματα και υποχρεώσεις… Όχι όμως να βάλουμε χειρόφρενο στο αυτοκίνητο μας! Σταθμευμένο μικρό όχημα μπροστά σε cafe, τσούλισε αρκετά ώστε να ρίξει στο οδόστρωμα μηχανάκι, χωρίς ευτυχώς να υπάρξει ζημιά. Η οδηγός πάντως… λαχτάρησε.\nΤην Τετάρτη στο Μουσείο Τσιτσάνη η κεντρική ομιλία της Χρυσάνθης Γάλλου-Δαλκαφούκη.\nΑστικές Διαδρομές Νο16 στο υπαίθριο Δημοτικό Θέατρο.


Εντός έδρας νίκη για την Πετρολίνα ΑΕΚ επί της Ομόνοιας |\nΕντός έδρας νίκη για την Πετρολίνα ΑΕΚ επί της Ομόνοιας\nΗ Πετρολίνα ΑΕΚ έκαμψε την αντίσταση της Ομόνοιας και πήρε την νίκη με 83-77, σε παιχνίδι που πραγματοποιήθηκε στο «Κίτιον» για την 13η αγωνιστική της ΟΠΑΠ Basket League. Οι γηπεδούχοι είχαν το προβάδισμα σε όλη την εξέλιξη του αγώνα, το οποίο έφθασε μέχρι τους 17 πόντους. Ωστόσο η Ομόνοια διατηρούσε συνεχώς μικρές τις διαφορές στο σκορ, καταφέρνοντας ενάμιση λεπτό πριν την ολοκλήρωση του αγώνα να μειώσει την διαφορά στους πέντε και να παλέψει για την νίκη. Η ΑΕΚ ήταν όμως πιο ψύχραιμη και διατήρησε το προβάδισμα της, φεύγοντας με την νίκη από το «Κίτιον». Κορυφαίος της αναμέτρησης ήταν ο Κάιλ Βινάλες με 21 πόντους (2 τρίποντα, 2 ριμπάουντ, 3 ασσίστ).\nΠιο καλά ξεκίνησε το παιχνίδι η ΑΕΚ όπου μέχρι το 4’ ήταν μπροστά στο σκορ με 18-6. Έπειτα η Ομόνοια μείωσε με τρεις πόντους του Γκάρετ και δύο του Νεοφύτου σε 18-11, ενώ στο 7’ το σκορ ήταν στο 20-14. Πριν το τέλος της περιόδου η ΑΕΚ με τέσσερις πόντους του Μπιγκς και τρεις του Σκίφιτς έφερε το σκορ στο 27-14.\nΜε τέσσερις πόντους του Γκάρνετ μπήκε στην Β’ περίοδο η ομάδα του Νικόλα Παπαδόπουλου (27-18). Μέχρι το 5:30 οι «κιτρινοπράσινοι» ήταν μπροστά με 35-23, ενώ ενάμιση λεπτό πιο μετά το σκορ ήταν στο 40-29. Με το φινάλε του ημιχρόνου οι γηπεδούχοι προηγούνταν με 45-34.\nΗ Ομόνοια μπήκε στην τρίτη περίοδο με τρεις πόντους (δύο ο Γκρίφιν, ένα ο Ρόμπινσον) μειώνοντας σε 45-37. Έπειτα η ΑΕΚ απάντησε τέσσερις πόντους από τον Βερεμένκο και από δύο πόντους των Βινάλες-Σκίφιτς, με το σκορ να πάει στο 53-37. Στο 28’ η ομάδα του Δημήτρη Κουκούρη ήταν μπροστά με 56-44, ενώ με την ολοκλήρωση της περιόδου το σκορ ήταν στο 51-46.\nΑπό πέντε πόντους σημείωσαν οι δύο ομάδες μέχρι το 31:30 (τρίποντο ο Γκρίφιν, δύο ο Ρόμπινσον για Ομόνοια, τρίποντο ο Βερεμένκο, δύο ο Ντουρέν για ΑΕΚ) με το σκορ να πάει στο 66-51. Στο επόμενο λεπτό οι «πράσινοι» σημείωσαν τέσσερις πόντους (τρεις ο Ρόμπινσον, ένα ο Γκάρνετ) μειώνοντας σε 66-55, ενώ μέχρι το 35’ το σκορ πήγε στο 74-57. Δυόμιση λεπτά αργότερα το σκορ ήταν στο 79-65, ενώ στην συνέχεια η Ομόνοια σημείωσε τρία διαδοχικά τρίποντα με τον Γκάρετ, μειώνοντας σε 79-74. Μέχρι το 39:30 η ΑΕΚ πέτυχε τέσσερις πόντους (δύο ο Βερεμένκο με κάρφωμα, δύο ο Βινάλες με ελεύθερες βολές) ενώ πριν το τέλος του αγώνα ο Γκρίφιν με τρίποντο μείωσε στο τελικό 83-77.\nΤΑ ΔΕΚΑΛΕΠΤΑ: 27-14, 45-34, 61-46, 83-77\nΜπιγκς 8, Σιζόπουλος 6 (2), Βινάλες 21 (2), Βερεμένκο 14 (1), Ντουρέν 12 (2), Γεωργίου, Κούνας 3 (1), Κουμής, Παντελή, Μαντοβάνη, Σκίφιτς 13 (1), Στιούαρντ 6 (2).\nΝεοφύτου 11 (1), Γκάρετ 21 (4), Γκάρνετ 14 (1), Γκρίφιν 21 (5), Ρόμπινσον 10, Σταυρινίδης, Πηλακούτας, Κρόφορντ.\nTags: 12 Ιανουαρίου 2019ΚαλαθόσφαιραΟμόνοιαΠετρολίνα ΑΕΚΠΡΩΤΑΘΛΗΜΑ ΚΑΛΑΘΟΣΦΑΙΡΑΣ\n18/06/2019 6:49 PM\n«Ο Απόλλων το φαβορί»\n18/06/2019 6:39 PM\n18/06/2019 6:11 PM\n” Δεν είμαστε απογοητευμένοι με την κλήρωση”\n18/06/2019 6:05 PM\nΗ σκιαγράφηση του Απόλλωνα για την Ζαλκγίρις\n18/06/2019 5:55 PM\nΜόλις 6 ξένους… (pics)\n18/06/2019 5:32 PM\nΗ έδρα της Κάουνο Ζαλγκίρις (pics)\n18/06/2019 5:23 PM\nΕκεί θα γίνει ο επαναληπτικός\n18/06/2019 5:15 PM\nΗ Στούμπρας έστειλε την Ζαλγκίρις στον Απόλλωνα\n"Στην αρχή σκέφτηκα ότι θα χαλάσουν οι συζητήσεις με το ΑΠΟΕΛ"\n" Δεν είμαστε απογοητευμένοι με την κλήρωση"


Garmin Forerunner 935: το προηγμένο ρολόι με GPS για το τρέξιμο και το τρίαθλο – RUNSTER\nGarmin Forerunner 935: το προηγμένο ρολόι με GPS για το τρέξιμο και το τρίαθλο\nΤο Forerunner 935, είναι το ολοκαίνουριο ρολόι της Garmin με GPS για το τρέξιμο και το τρίαθλο, εξοπλισμένο με εξελιγμένα εργαλεία καταγραφής επιδόσεων και τεχνολογία Elevate για παλμούς από τον καρπό. Εκτός από το να καταγράφει τους καρδιακούς παλμούς σας όλο το 24ωρο, το Forerunner 935 έχει νέες λειτουργίες για την προπόνηση που επιτρέπουν στο χρήστη να προσαρμόζει την άσκηση και την αποκατάστασή του ώστε να επιτυγχάνει το μέγιστο των ικανοτήτων του. Συνδέεται εύκολα με το νέο Running Dynamics Pod, ώστε οι χρήστες του Forerunner 935 να βλέπουν όλα τα δεδομένα δυναμικής τρεξίματος χωρίς να απαιτείται αισθητήριο στέρνου. Με βάρος μόλις 49 γραμμάρια και έμφαση σε κάθε λεπτομέρεια της άνετης κατασκευής του, σχεδιάστηκε έχοντας πάντα σε πρώτο πλάνο τις ανάγκες του αθλητή.\nΟι νέες λειτουργίες προπόνησης, με τεχνολογία που παρέχεται από την Firstbeat, δίνουν στους χρήστες του Forerunner 935 τη δυνατότητα να παρακολουθούν τις επιδόσεις τους και να προετοιμάζονται καλύτερα για τον αγώνα και τον κύκλο προπονήσεων τους. Η κατάσταση προπόνησης αναλύει αυτόματα το προηγούμενο επίπεδο άσκησης και φυσικής κατάστασης του χρήστη για να παρέχει μία ένδειξη του τρόπου που ανταποκρίνεται το σώμα του αθλητή ώστε να γνωρίζει αν προπονείται παραγωγικά, αν έχει φτάσει στο μέγιστο των ικανοτήτων του ή αν υπερπροπονείται. Ο φόρτος προπόνησης δίνει στους χρήστες μία ολοκληρωμένη εικόνα της εβδομαδιαίας δραστηριότητας και τους βοηθάει να καθορίζουν αν προπονούνται στη σωστή ζώνη ή αν οι προπονήσεις τους είναι υπερβολικά εύκολες ή δύσκολες. Επιπρόσθετα, οι νέες μετρήσεις Training Effect, καταγράφουν και παρακολουθούν το αερόβιο και αναερόβιο όφελος κάθε άσκησης, επιτρέποντας στους αθλητές να γνωρίζουν πώς η προπόνηση ενισχύει την ικανότητα να ξεπερνάνε τα όριά τους. Με όλα αυτά τα δεδομένα στις άκρες των δακτύλων τους οι αθλητές μπορούν να κάνουν τις προσαρμογές και βελτιώσεις που χρειάζονται στην προπόνησή τους για να γίνουν καλύτεροι, ταχύτεροι και πιο αποτελεσματικοί την ημέρα του αγώνα.\nΤο Forerunner 935 επιτρέπει στους χρήστες να προχωρήσουν σε ακόμα μεγαλύτερη ανάλυση του τρεξίματος τους με νέα δεδομένα. Το νέο, εύχρηστο Running Dynamics Pod προσαρμόζεται στη μέση επιτρέποντας στους αθλητές να παρακολουθούν μετρήσεις δυναμικής τρεξίματος, όπως συχνότητα βημάτων, χρόνο επαφής με το έδαφος, μήκος διασκελισμού και πολλά άλλα, σε συμβατή συσκευή, χωρίς να απαιτείται πρόσθετο αισθητήριο στέρνου.\nΤο Forerunner 935 υποστηρίζει επιπλέον εξελιγμένα δεδομένα δυναμικής για την ποδηλασία και την κολύμβηση. Όταν κάνετε ποδήλατο (και έχετε συνδέσει μετρητή ισχύος Vector), θα καταγράψει δεδομένα δυναμικής ποδηλασίας, όπως ζώνες ισχύος, χρόνος σε καθιστή και όρθια θέση, φάση ισχύος και εκτόπισμα πλατφόρμας. Στο νερό, το Forerunner 935 θα καταγράψει απόσταση, απλωτές, ρυθμό και πολλά άλλα.\nΜε την τεχνολογία Elevate για παλμούς από τον καρπό, οι χρήστες του Forerunner 935 έχουν πληροφορίες καρδιακής συχνότητας όλο το 24ωρο χωρίς να χρειάζονται πρόσθετο αισθητήριο στέρνου. Με κάλυψη GPS και GLONASS οι αθλητές μπορούν να παρακολουθούν τις δραστηριότητές τους σε απαιτητικά υπαίθρια περιβάλλοντα με μεγαλύτερη ακρίβεια από ότι με χρήση μόνο GPS. Επιπρόσθετα, το Forerunner 935 διαθέτει αισθητήρια αλτιμέτρου, βαρομέτρου και πυξίδας. Το αλτίμετρο παρέχει ακριβείς πληροφορίες υψομέτρου σε πραγματικό χρόνο ενώ το βαρόμετρο μπορεί να προβλέψει καιρικές μεταβολές εμφανίζοντας τις βραχυπρόθεσμες τάσεις της ατμοσφαιρικής πίεσης. Η πυξίδα βοηθάει τους χρήστες να γνωρίζουν διαρκώς τον προσανατολισμό τους.\nΟι αθλητές μπορούν να αλλάζουν εύκολα άθλημα με το πάτημα ενός κουμπιού χρησιμοποιώντας την αυτόματη ή τη μη αυτόματη λειτουργία multisport. Τα επιπλέον προφίλ δραστηριότητας που είναι προεγκατεστημένα στο ρολόι περιλαμβάνουν πεζοπορία, ορεινό τρέξιμο, σκι, αθλήματα με κουπί, γκολφ και άλλα. Το Forerunner 935 είναι επίσης συμβατό με όλα τα αξεσουάρ επίγνωσης αναβάτη Varia και το μετρητή ισχύος Vector. Επιπλέον, με τη ζυγαριά Garmin Index, οι χρήστες μαζί με τα δεδομένα των επιδόσεων τους, μπορούν να παρακολουθούν στο λογαριασμό τους στο Garmin Connect δεδομένα σύστασης σώματος όπως βάρος, δείκτη μάζας σώματος, ποσοστό νερού και λίπους.\nΜε τη λειτουργία, Strava Live Segments οι χρήστες Forerunner 935 μπορούν να βλέπουν σε πραγματικό χρόνο τα αποτελέσματά τους στο τρέξιμο ή την ποδηλασία, τη θέση τους στον πίνακα κατάταξης και να συγκρίνουν την επίδοσή τους με το ατομικό τους ρεκόρ. Τα τμήματα διαδρομών Strava συγχρονίζονται αυτόματα με το Forerunner 935 για άμεση πληροφόρηση κατά τη διάρκεια της δραστηριότητας. Με την αγορά του Forerunner 935 λαμβάνετε δωρεάν μία δοκιμαστική συνδρομή 60 ημερών στην υπηρεσία Strava Premium.\nΣτο Forerunner 935, είναι προεγκατεστημένη η νέα εφαρμογή της TrainingPeaks που επιτρέπει στους χρήστες να κατεβάζουν δωρεάν ασκήσεις απευθείας στο ρολόι τους, να βλέπουν την άσκηση σε πραγματικό χρόνο μαζί με στόχους έντασης και χρονική διάρκεια για κάθε διάστημα. Μετά την ολοκλήρωση της άσκησης, οι αθλητές μπορούν να συγχρονίζουν αυτόματα την άσκησή τους στην εφαρμογή TrainingPeaks για λεπτομερή ανάλυση της επίδοσής τους και για να μετρήσουν την πρόοδό τους προς την επίτευξη των στόχων τους. Οι χρήστες μπορούν ακόμα να προσαρμόζουν το ρολόι τους με πεδία δεδομένων, εμφανίσεις ώρας, widgets και εφαρμογές από το κατάστημα Connect IQ.\nΌταν συνδέεται με συμβατό smartphone, το Forerunner 935 μεταφέρει αυτόματα τις δραστηριότητες στο Garmin Connect, την online κοινότητα της Garmin, όπου οι χρήστες μπορούν να καταγράφουν τις ασκήσεις τους, τις καθημερινές δραστηριότητές τους, να συμμετέχουν σε προκλήσεις και να ανταγωνίζονται τους φίλους τους. Με τη λειτουργία GroupTrack οι χρήστες Forerunner 935 μπορούν να παρακολουθούν που βρίσκονται οι συναθλητές τους, ενώ με τη λειτουργία LiveTrack επιτρέπουν σε φίλους να παρακολουθούν τις επιδόσεις τους σε πραγματικό χρόνο.\nΗ αυτονομία της μπαταρίας του Forerunner 935 φτάνει τις 24 ώρες σε λειτουργία GPS, τις 60 ώρες σε λειτουργία εξοικονόμησης UltraTrac χωρίς Elevate και μέχρι 2 εβδομάδες σε λειτουργία ρολογιού.\nΗ μαύρη έκδοση του Forerunner 935 θα διατίθεται στα €549.99, ενώ θα υπάρχει και έκδοση tri-bundle – που περιλαμβάνει μαύρο ρολόι με κίτρινο λουράκι αισθητήρια καρδιακών παλμών HRM-Tri και HRM-Swim, βάση Quick Release Kit και επιπλέον μαύρο λουράκι στα €699.99. Είναι συμβατό με τα προαιρετικά λουράκια Garmin QuickFit σε δέρμα, σιλικόνη ή μεταλλικό μπρασελέ για να αλλάζετε στυλ χωρίς να απαιτούνται πρόσθετα εργαλεία.\nForerunner 935 - Yellow, UNITED STATES\n*Δοκιμάσαμε πρώτοι το νέο Forerunner 935:\nΣε αποκλειστικότητα για το συνεργαζόμενο trinews.gr, ο πρωταθλητής των multisports Γρηγόρης Σκουλαρίκης δοκίμασε πρώτος στην Ελλάδα το νέο τριαθλητικό ρολόι της Garmin, το Forerunner 935. Διαβάστε το κείμενό του εδώ: http://www.trinews.gr/item.php?id=1674\nforerunner 935GarminhighlightsLAUNCHmarket news\nPrevious ArticleNike Air Max Day 2017\nNext Article7 αιτίες που μπορεί να προκαλούν πόνο στο ισχίο σου


Sintra Tram (Σίντρα, Πορτογαλία) - Κριτικές - TripAdvisor\nΞενοδοχεία κοντά σε: Sintra Tram\nΞενοδοχεία κοντά σε: Sintra Tourist Bus 434\nΞενοδοχεία κοντά σε: Sintra Railway Station\nΞενοδοχεία κοντά σε: Chalet da Condessa D’Edla\nΞενοδοχεία κοντά σε: Câmara Municipal de Sintra\nΞενοδοχεία κοντά σε: Museu do Ar\nSintra Tram: Εστιατόρια στην περιοχή\nΔραστηριότητες κοντά σε: Sintra Tram\nSintra Tram, Σίντρα - Κριτικές\nΝο 11 από 55 δραστηριότητες - Σίντρα\nAvenue Heliodoro Salgado, Σίντρα, Πορτογαλία\nΤαξίδι στον ουρανό\nΤο ταξίδι είναι μια ευκαιρία να τραβήξετε φωτογραφίες από το θαυμάσιο δάσος και τα σπίτια που περιβάλλουν το μονοπάτι των σιδηροτροχιών χωρίς να οδηγείτε αυτοκίνητο σε στενό δρόμο\nΓια να πάρετε την ομάδα της Sintra στην Praia Das Macas την παραλάβετε από το MU. SE Sintra Μουσείο Τέχνης, στην αρχή της γραμμής. Δευτέρα - Παρασκευή αγοράστε τα εισιτήριά σας από το Vila Alda - Electric House Sintra, το οποίο βρίσκεται λίγο πριν ξεκινήσει...η γραμμή της ομάδας από την αριστερή πλευρά, είναι 3 ευρώ ανά ενήλικο από κάθε άποψη και αγοράζετε το εισιτήριο επιστροφής από το γραφείο εισιτηρίων στο άλλο τέλος. Τα σαββατοκύριακα αγοράζετε τα εισιτήριά σας στο τραμ. Η επίσκεψη τον Οκτώβριο και η σύλληψη της πρώτης ομάδας της ημέρας δεν χρειαζόταν να περιμένουμε. Είναι αξίζει τον κόπο ενώ ταξιδεύετε και σίγουρα πρέπει να κάνετε εάν έχετε το χρόνο στο ταξίδι σας.Περισσότερα\nΕξαιρετική εμπειρία της ηλεκτρικά αυτοκίνητα. . . πολύ καλός τρόπος για να περιηγηθείτε, η Πορτογαλία έχει εξαιρετικές συνδέσεις με τα μέσα μαζικής μεταφοράς\nΩραία περιοδεία στην παραθαλάσσια στη Sintra\nΑν υπάρχει χρόνος, αυτό είναι ένα εξαιρετικά μικρό τουριστικό και ένα παλιό vintage του τραμ. Ωστόσο, υπάρχουν τόσα πολλά να δείτε στη Sintra ότι το τραμ θα μπορούσε να παραλείπεται. Αν είναι ένας στόχος για να δοκιμάσετε ένα vintage του τραμ, τότε πάρτε τη γραμμή...28 του στη Λισαβόνα, μονάδες δίσκου μέσα από την παλιά συνοικία Alfama και πάνω στο λόφο του κάστρου.Περισσότερα\nΠήρα το τραμ από Sintra στην παραλία. Τα παιδιά το λάτρεψαν και έτσι δεν το κάναμε. Πολύ screechy φρένα στην αρχή, έτσι ώστε δεν είναι τέλεια για ευαίσθητα ώτα και ελαφρώς αγχωτική επιστροφή λόγω του αριθμού των ατόμων που θέλουν να ζήσουν και περιορισμένους χώρους,...ιδιαίτερα δεδομένου ότι ορισμένα άτομα είχαν queue jumping. Συνολικά ένα ωραίο πράγμα που πρέπει να κάνουμε.Περισσότερα\nΜια διασκεδαστική διαδρομή για τα παιδιά και το παιδί σας\nΜια μεγάλη διαδρομή με το λεωφορείο από το Sintra στην παραλία. Οε κατά μήκος ενός παλιού επαφή μέσω χωριά. Αυτό είναι το είδος του τραμ, η οποία κινείται ο κόσμος να κύμα, καθώς το τραμ περνάει. Δείτε τον οδηγό και του αναπληρωτή του αγοράς ασφαλειολήπτη,...όλα τα μπιχλιμπίδια. Πήραμε ένα ταξίδι μετ' επιστροφής, διότι η ίδια η παραλία δεν είναι τίποτε σε σύγκριση με πιο όμορφες αλλού, αλλά η διαδρομή είναι πολύ διασκεδαστικό.Περισσότερα\nΟ σταθμός Tooting μεγάλη\nΑυτό το υπέροχο βικτοριανό γραμμή τραμ πραγματοποιεί δρομολόγια μεταξύ Sintra νέα πόλη και Praia das Macas beach, μόνο το κόστος € 3 για 45 λεπτά κατά μήκος λαμπρή εξοχή και λειτουργεί όλο το χρόνο (αλλά μόνο τα σαββατοκύριακα το χειμώνα) . Λίγο δύσκολος αλλά καλή...διασκέδασηΠερισσότερα\nΜια γραφική διαδρομή για να πάτε στην παραλία μέσω της Eléctrico de Sintra\nSintra η ίδια η πόλη είναι ένα θαύμα, αλλά αν έχετε χρόνο για μια τρίτη ή τέταρτη επίσκεψη (ή αν μένετε στην περιοχή) θα πρέπει να ληφθεί αυτό το τραμ από την παραλία (Praia das Maçãs) - μερικές από τις ομορφότερες παραλίες της περιοχής της...Λισαβόνας. Είναι μόνο 3 € ανά ενήλικα (λίγο ΣΥΝΙΣΤΟΥΣΑ ΙΔΙΑΙΤΕΡΑ από το λεωφορείο από Sintra στην παραλία) . Δεν είναι ο πιο γρήγορος τρόπος για την παραλία, αλλά θα έχετε υπέροχη θέα της vilas και παλάτια στην πορεία. Ο σταθμός είναι στα μισά του δρόμου μεταξύ της Portela Sintra και το σταθμό του μετρό της Sintra στο Vila Alda - Casa do Eléctrico de Sintra στο Rua Στρατηγός Alves Roçadas 2 στη Sintra. Συνεχίστε με το γραφείο εισιτηρίων για να λάβετε ένα εισιτήριο για πρώτη φορά και, στη συνέχεια, συνεχίστε με τα κομμάτια που περιμένετε το ένα αυτοκίνητο του τραμ. Praia das Maçãs είναι μια ενδιαφέρουσα και παραλία της πόλης με πολλά εστιατόρια ή μπορείτε να περπατήσετε σε άλλες παραλίες από εδώ.Περισσότερα\nΠηγαίνετε εκεί νωρίς.\nΣυνιστάται από το βιβλίο οδηγός πιστεύαμε ότι θα έχουν μια βόλτα με αυτό το ιστορικό του τραμ. Ευτυχώς πήραμε εκεί νωρίς ως αντίθετη προς τις πληροφορίες που περιέχονται στο εγχειρίδιο μπορείτε να αγοράσετε τα εισιτήρια, από τη διαδρομή μετάβασης, επί του σκάφους. Η στάση του...τραμ οδηγός ήταν πολύ ευχάριστο και μας παρέπεμψαν σε κοντινό γραφείο έκδοσης εισιτηρίων, τότε ευγενικά πρότεινε πήραμε επί του σκάφους, ο αριθμός των εδρών είναι περιορισμένη. Το ταξίδι στην παραλία παίρνει σαράντα πέντε λεπτά μέσα από το πανέμορφο τοπίο και αποτελεί ένα άλλο που δεν πρέπει να χάσετε την εμπειρία. Μετά από μερικές ώρες στην παραλία επιστρέψαμε από τη στάση του τραμ για να βρούμε το δρόμο μας προς τα πίσω. Σε αυτό το σκέλος της διαδρομής δεν μπορείτε να αγοράσετε εισιτήρια για το τραμ.Περισσότερα\nΠήραμε ένα τραμ τη Δευτέρα, ήταν sonit δεν έχει πολύ κόσμο. Μην περιμένετε πολυτέλεια travel, το τραμ είναι πραγματικά παλιά, η πορεία είναι βραχώδεις. Αλλά νιώθεις σαν ένα παιδί, πολύ βγήκε από εκεί! Το κόστος € 3 για ένα μόνο ταξίδι, διαρκεί περίπου 40 λεπτά...από την παραλία. Επιστρέψαμε στο Sintra με το λεωφορείο 441 που ήταν ταχύτερη. Αξίζει να το δοκιμάσετε!Περισσότερα\nΔείτε και τα 16 κοντινά ξενοδοχείαΔείτε και τα 312 κοντινά εστιατόριαΔείτε και τα 165 κοντινά αξιοθέατα\nΛάβετε γρήγορα απαντήσεις από το προσωπικό του Sintra Tram και από προηγούμενους επισκέπτες.


A. Tσίπρας: «Ο κόσμος της εργασίας θα δώσει ρεπό διαρκείας στην κυβέρνηση του κ. Μητσοτάκη» | VOUCHER-ERGASIA\nΣτην πλατεία Κλαυθμώνος βρέθηκε ο πρόεδρος του ΣΥΡΙΖΑ, Αλέξης Τσίπρας, στηρίζοντας τη διαδήλωση ενάντια στο εργασιακό νομοσχέδιο. Ο πρόεδρος του ΣΥΡΙΖΑ σε δηλώσεις που έδωσε, τόνισε πως:\n«Για χάρη μιας μικρής ελίτ επιχειρηματιών βάζει στο στόχαστρο τον κόσμο της εργασίας, νομοθετεί περισσότερες ώρες δουλειάς, μικρότερο μισθό, νομοθετεί να πληρώνονται οι εργαζόμενοι με ρεπό. Ο κόσμος της εργασίας όμως είναι που θα δώσει ρεπό διαρκείας στην κυβέρνηση του κ. Μητσοτάκη, στον κ. Μητσοτάκη και στους υπουργούς του»\nsyriza Αλέξης Τσίπρας εργασιακό νομοσχέδιο


Χωρίς συμφωνία παρά την "πρόοδο". Διακοπή διαπραγματεύσεων για Δευτέρα λόγω ΔΝΤ - Press Publica | Δημοσιογραφία για το δημόσιο συμφέρον\nΑρχική Pressroom Πολιτική Χωρίς συμφωνία παρά την «πρόοδο». Διακοπή διαπραγματεύσεων για Δευτέρα λόγω ΔΝΤ\nΧωρίς συμφωνία παρά την «πρόοδο». Διακοπή διαπραγματεύσεων για Δευτέρα λόγω ΔΝΤ\nΠεριπλέκεται το θέμα της σύντομης ολοκλήρωσης της αξιολόγησης και της επίτευξης συμφωνίας μεταξύ κυβέρνησης και θεσμών. Οι δύο πλευρές συμφώνησαν τα ξημερώματα ότι διαφωνούν σε σημαντικά ζητήματα και ότι είναι δύσκολο να βρούν λύση μέσα σε λίγες ώρες, οπότε διέκοψαν τις διαπραγματεύσεις για την ερχόμενη Δευτέρα 18 Απριλίου.\nΟΙ εκπρόσωποι των δανειστών φεύγουν για Ουάσινγκτον, προκειμένου να πάρουν μέρος στην εαρινή σύνοδο του ΔΝΤ, όπου θεωρητικά πρόκειται να ανοίξει η συζήτηση για το ελληνικό χρέος. Τώρα με την συμφωνία ακόμη ανοικτή αλλά όχι πολύ μακριά όπως διαβεβαιώνουν όλοι, το θέμα αυτό δυσκολεύει.\nΚαι οι προθεσμίες γίνονται πλέον ασφυκτικές, αφού από την ερχόμενη Δευτέρα 18 Απριλίου, που συνεχίζονται οι συνομιλίες θα πρέπει κυβέρνηση και δανειστές να επιταχύνουν για να υπάρχει έτοιμη συμφωνία πριν την συνεδρίαση του Eurogoup στις 22 Απριλίου. Μέχρι τότε, σύμφωνα με τον Έλληνα υπουργό, το ζητούμενο είναι να έχει υπογραφεί το λεγόμενο stuff level agreement.\nΑνακοινώνοντας την προσωρινή διακοπή ο υπουργός Οικονομικών, Ευκλείδης Τσακαλώτος στις 2.00 μετά τα μεσάνυχτα, είπε ότι «πάμε σε παύση εργασιών» ώστε να μπορέσουν να μεταβούν οι εκπρόσωποι τόσο των θεσμών όσο και της κυβέρνησης στην Ουάσιγκτον για την εαρινή σύνοδο του Διεθνούς Νομισματικού Ταμείου και της Παγκόσμιας Τράπεζας (15-17 Απριλίου).\nΑποφασίστηκε σήμερα ότι θα έχουμε παύση των συζητήσεων για να μεταβούμε όλοι στην Ουάσινγκτον για την εαρινή σύνοδο του Διεθνούς Νομισματικού Ταμείου. Συμφωνούν και οι τέσσερις θεσμοί και η ελληνική κυβέρνηση ότι υπήρχε πρόοδος στα θέματα που χρειάζεται για να φτιάξουν ένα ισχυρό πακέτο για να ολοκληρωθεί η συμφωνία και άρα θα επιστρέψουν αμέσως μετά τη Σύνοδο για να τελειώσει αυτή η συμφωνία μέχρι το Eurogroup της 22ας Απριλίου. Θα καταλήξουμε στο stuff level agreement λίγο πριν το Eurogroup. Υπήρχε πρόοδος σε πολλά μεγάλα θέματα αλλά επειδή υπάρχουν και πολλά μικρά θέματα τα οποία δεν είχαμε καιρό να τα συζητήσουμε, δεν μπορούσαμε να καταλήξουμε στο stuff level agreement σε αυτή τη φάση».\nΠροηγούμενο άρθρο«Αγώνα δρόμου» για την πυρασφάλεια στα θέατρα, θέλει ο Καμίνης\nΕπόμενο άρθροΚαινοτομεί επιχειρηματικά το ΑΠΘ


Βαλασκατζής Γιώργος | 22/06/2020\nΣτο Δήμο μας, ακούμε ανά καιρούς ότι ο τάδε ασκεί μικροπολιτική, κάνει στείρα αντιπολίτευση ή καταχράται την εξουσία που του έχει δοθεί. Τα δύο από τα τρία έχουν σαφή προσανατολισμό. Η μικροπολιτική, όμως, απευθύνεται σε όλους τους άμεσα εμπλεκόμενους στα κοινά. Σε οποιοδήποτε θέμα στο δημοτικό συμβούλιο παρουσιάζεται διχογνωμία και το αποτέλεσμα της ψηφοφορίας είναι οριακό, θα υπάρχουν διαμαρτυρίες πως ασκείται μικροπολιτική. Οι μεν κατηγορούν τους δε, με αποτέλεσμα το χάος. Ποιος ευνοείται από αυτή την κατάσταση εν τέλει; Σίγουρα όχι ο πολίτης, ο οποίος είναι απλός παρατηρητής αυτής της κατάστασης.\nΔημοτικά συμβούλια διακόπτονται, αναβάλλονται, ακυρώνονται το ένα μετά το άλλο. Οι εκλεγμένοι εκπρόσωποι των πολιτών αναλώνονται σε προσωπικές διαμάχες αντί να προασπίζονται τα συμφέροντα των δημοτών. Σε αυτή την περίπτωση, όμως, ποιος κάνει μικροπολιτική; Η δημοτική αρχή που διακόπτει συμβούλια όταν δεν έχει την πλειοψηφία ή η αντιπολίτευση που απέχει όταν αισθάνεται προσβεβλημένη με τον τρόπο διεξαγωγής τους; Ατέρμονα παιχνίδια εξουσίας χωρίς νικητή αλλά με πολλούς ηττημένους και απογοητευμένους πολίτες.\nΜία λέξη, πολλά αντικρουόμενα συμφέροντα με ουραγό πάντα τις ανάγκες των πολιτών. Στο όνομα του προσωπικού οφέλους και της αισχροκέρδειας, ο πολιτικός τείνει να εθελοτυφλεί μπροστά στα προβλήματα των ψηφοφόρων του και όχι μόνο. Βεβαίως υπάρχουν και εξαιρέσεις. Πως θα καταφέρει η κοινωνία να σπάσει το κατεστημένο και να συγκροτήσει σώμα που πραγματικά θα ενδιαφέρεται για το κοινό καλό, παραμερίζοντας την οικονομική του ευμάρεια; Βασική και μόνη προϋπόθεση, η πραγματική θέληση για αλλαγή.


Αντιιμπεριαλιστικό Κίνημα07 Νοε 2019\nΒΟΛΟΣ | ΟΛΟΙ ΣΤΗΝ ΑΝΤΙΙΜΠΕΡΙΑΛΙΣΤΙΚΗ – ΑΝΤΙΠΟΛΕΜΙΚΗ ΔΙΑΔΗΛΩΣΗ Σάββατο 9/11 στις 11.30πμ στην πλ. Αγ.Νικολάου\nΣε μια περίοδο όπου έχουν ξεκινήσει έναν νέο γύρο επίθεσης στα δικαιώματα της νεολαίας και του λαού (μέτρα της Κεραμέως, «αναπτυξιακό» κτλ), η κυβέρνηση της ΝΔ, για λογαριασμό της αστικής τάξης, κάνει ολοένα και περισσότερες παραχωρήσεις στους αμερικανονατοϊκούς, δένοντας ακόμη πιο σφιχτά το λαό και τη χώρα στο άρμα της ιμπεριαλιστικής εξάρτησης. Η δημιουργία αμερικάνικων βάσεων σε Στεφανοβίκειο και Λάρισα αποτελούν μια από τις δεσμεύσεις της συμφωνίας αορίστου χρόνου για τις βάσεις, που υπογράφηκε αρχές Οκτώβρη παρουσία του υπ. εξωτερικών των ΗΠΑ Πομπέο.\nΟι τυχοδιωκτικές επιδιώξεις της ντόπιας κεφαλαιοκρατίας για αναβαθμισμένο ρόλο στην περιοχή, στη βάση του ανταγωνισμού της με τις αστικές τάξεις των γειτονικών χωρών και κυρίως της Τούρκικης, περνούν μέσα από την εξυπηρέτηση των αμερικάνικων σχεδιασμών. Έτσι ξεπουλάνε αέρα, θάλασσα και γη στους Αμερικάνους ιμπεριαλιστές, που στόχο έχουν να ενισχύσουν την παρουσία τους στο τρίγωνο Βαλκάνια -ΝΑ Μεσόγειος -Μέση Ανατολή προκειμένου να ανακόψουν τη διείσδυση και την επιρροή των αντιπάλων τους και κυρίως της Ρωσίας. Με αποτέλεσμα να εμπλέκουν το λαό και τη χώρα στους πολεμικούς σχεδιασμούς των ιμπεριαλιστών, βάζοντας στο στόχαστρο δικαιώματα και ζωές.\nΗ δημιουργία βάσεων επί της ουσίας σημαίνει:\nΌτι ενισχύονται τα δεσμά της εξάρτησης από τον αμερικάνικο ιμπεριαλισμό σε όλα τα επίπεδα. Οικονομικό, πολιτικό, γεωστρατηγικό, στρατιωτικό.\nΌτι θα χρησιμοποιούν τον τόπο μας σαν ορμητήριο πολέμου για να αιματοκυλάν λαούς και να κομματιάζουν χώρες, δημιουργώντας καραβάνια προσφύγων και ξεριζωμένων!\nΌτι ο τόπος μας αλλά και ο λαός μας γίνονται και στόχος των όπλων των αντιπάλων τους. Με τους ενδοϊμπεριαλιστικούς ανταγωνισμούς να οξύνονται ολοένα και περισσότερο, οι νέες βάσεις καθιστούν αυτόματα τη Θεσσαλία μαγνήτη ολέθρου!\nΠως υπάρχουν τοποτηρητές των Αμερικάνων ιμπεριαλιστών στην περιοχή. Μηχανισμοί ελέγχου και καταστολής. Όχι μόνο των αντιπάλων τους, αλλά και του λαού μας, των λαών της περιοχής και των αγώνων μας!\nΜετατροπή της πόλης μας σε Τρούμπα με τους ράμπο τους να κυκλοφορούν ανενόχλητοι, χωρίς να χρειάζεται να λογοδοτούν σε κανέναν, αφού για αυτούς ισχύει το καθεστώς της ετεροδικίας.\nΑπέναντι σε όλο αυτό, η μόνη ουσιαστική απάντηση είναι η ενίσχυση της αντιιμπεριαλιστικής-αντιπολεμικής πάλης στο κίνημα. Ενάντια στον ιμπεριαλισμό, τον πόλεμο και τον εθνικισμό, για την αλληλεγγύη και τη φιλία των λαών.\nΝα οργανώσουμε τους αγώνες μας και να αντισταθούμε μαζικά στην επίθεση και τη μετατροπή της Θεσσαλίας σε ορμητήριο των φονιάδων των λαών. Να διεκδικήσουμε ζωή, σπουδές και δουλειά με δικαιώματα.\nΝα παλέψουμε στο πλευρό της εργατικής τάξης και του λαού, για την ανατροπή της αντιλαϊκής πολιτικής της εκμετάλλευσης και της εξάρτησης.\nΈξω οι βάσεις-ορμητήρια πολέμου -Έξω το ΝΑΤΟ – Καμιά εμπλοκή της χώρας\nΈξω οι Αμερικάνοι φονιάδες των λαών!\nΔε θα σταματήσουν αν δεν τους σταματήσουμε εμείς με τους αγώνες μας!


Τρία χρήσιμα apps για εσένα που ανακαινίζεις το σπίτι σου | Thats Life. Life as it is!\nΗ ανακαίνιση και η σχεδίαση του νέου σου σπιτιού είναι κάτι το συναρπαστικό. Βέβαια η δυσκολία σε όλο αυτό έρχεται όταν πρέπει που να αποφασίσεις τι θα αγοράσεις και που θα το τοποθετήσεις. Αυτό όχι μόνο θα σου κοστίσει αρκετό χρόνο αλλά φυσικά και χρήματα. Και όμως η λύση έρχεται μέσα από 3 φανταστικά apps που ήρθαν για να σε βοηθήσουν και να πάρεις ιδέες φτιάχνοντας το πιο όμορφο και cozy σπίτι για να χαρείς με την οικογένεια σου ή την παρέα.\nPinterest – Το πρώτο δεν θα μπορούσε να είναι άλλο από το Pinterest αφού μέσα μπορείς να βρεις ότι μπορείς να φανταστείς από πρωτότυπες ιδέες για όλα τα δωμάτια αλλά φυσικά και μοναδικές diy λύσεις για να διακοσμήσεις τον χώρο σου. Επέλεξε από το search την ενότητα που εσύ επιθυμείς και απλά απόλαυσε ένα συναρπαστικό ταξίδι στο μελλοντικό σου σπίτι.\nHome Design 3D – Είναι μιοα από τις πιο ωραίες εφαρμογές σχεδιασμού για το σπίτι. Αν παλιά έπαιζες Sims τότε να ξέρεις πως θα γίνει το αγαπημένο σου αφού μπορείς να σχεδιάσεις σε 2D ή 3D! Μπορείς επίσης να προσθέσεις αντικείμενα και να το διακοσμήσεις όπως εσύ επιθυμείς.. Όταν τελειώσεις θα έχεις έτοιμο το σπίτι των ονείρων σου.\nMyPraktiker – Η Praktiker Hellas, εξελίσσει για ακόμη μία φορά τις υπηρεσίες της με στόχο τη βέλτιστη εμπειρία των πελατών της, παρουσιάζοντας το νέο της πρόγραμμα επιβράβευσης ‘‘myPraktiker’’. Επενδύοντας σταθερά στην εμπειρία Praktiker, η εταιρία ανέπτυξε ειδική εφαρμογή, το myPraktiker, μέσω της οποίας εξασφαλίζεται η πρόσβαση στο πρόγραμμα για τη βέλτιστη εξυπηρέτηση των χρηστών. Αναπτύχθηκε με στόχο να παρέχει προσωποποιημένες υπηρεσίες, με τον πιο σύγχρονο τρόπο, καθώς και αποκλειστικές προσφορές και ειδικές εκπτώσεις βασισμένες στις ανάγκες και τις επιλογές των χρηστών. Με το myPraktiker App οι χρήστες έχουν τη δυνατότητα με πολύ εύκολο τρόπο να καταχωρούν τις προτιμήσεις τους, να λαμβάνουν προσωποποιημένες ενημερώσεις για αποκλειστικές προσφορές και να ενημερώνονται πρώτοι για ό,τι νέο κυκλοφορεί από την Praktiker. Ακόμη, στο App υπάρχει ειδική κατηγορία αφιερωμένη στα καταστήματα, όπου τα μέλη μπορούν να εντοπίσουν εύκολα και γρήγορα πληροφορίες για το κατάστημα που επιθυμούν καθώς και αναλυτικές οδηγίες πρόσβασης μέσω interactive χάρτη. Ακόμη, με λίγα μόλις click μπορούν να βρουν οτιδήποτε σχετίζεται με τις συναλλαγές τους, όπως επιστροφές, αποδείξεις και τιμολόγια από προηγούμενες αγορές και τα κουπόνια που έχουν κερδίσει. Οι αγορές που πραγματοποιούν αποθηκεύονται και ισχύουν και ως εγγύηση, χωρίς να χρειάζεται να υποδείξουν στο κατάστημα το φυσικό παραστατικό σε περίπτωση που χρειαστεί.\n› Για κάθε €1 αγορών, κερδίζουν 10 πόντους, τους οποίους μπορούν να εξαργυρώσουν σε ευρώ στις αγορές τους στα καταστήματα Praktiker, αλλά και στο praktiker.gr\n› Κάθε νέο μέλος κερδίζει αυτόματα με την εγγραφή του 250 πόντους\n› Κάθε μέλος κερδίζει 150 πόντους ως δώρο για τα γενέθλιά του\n› Αποκλειστικές προσφορές και ειδικές εκπτώσεις μόνο για μέλη\n› Ενημέρωση πριν από όλους για ό,τι νέο κυκλοφορεί\n› Πολιτική επιστροφών μέχρι και 60 ημέρες από την ημερομηνία αγοράς


Το πιο τρυφερό πράγμα στη Θεσσαλονίκη συμβαίνει στο κλιμακοστάσιο μιας οικοδομής\nΗ Λωνάξδρα Λούκας δημιούργησε την πιο όμορφη έκθεση της καραντίνας.\nΕίμαστε ο Γιώργος-Ζήσης Μπιλιώνης και η Σοφία Κύρινα, μέλη της ομάδας Εν Δυνάμει, σε καλλιτεχνική διεύθυνση Ελένης Δημοπούλου, και βοηθοί της Λωξάνδρας Λούκας ώστε να στήσει και να υλοποιήσει μία έκθεση των πορτρέτων της στην περίοδο της καραντίνας.\nΤο καλοκαίρι του 2020, κοντά στις αρχές του Ιουνίου, μετά από μια περίεργη περίοδο κοινωνικής αποστασιοποίησης και καραντίνας, η ανάγκη για καλλιτεχνική δημιουργία και εκτόνωση ήταν μεγάλη για όλους μας, πόσο μάλλον για τη Λωξάνδρα, η οποία αναζητούσε συνεχώς νέους τρόπους να εξελίξει την αγάπη της για ζωγραφική.\nΗ Λωξάνδρα για πολύ καιρό ζωγράφιζε με έντονα χρώματα σχήματα και αφηρημένες φιγούρες, έργα τα οποία έχουν στολίσει τους τοίχους του σπιτιού της και φίλων της. Οι αφηρημένες όμως φιγούρες άρχισαν για την ίδια τη Λωξάνδρα να γίνονται βαρετές και επαναλαμβανόμενες και τότε εκείνη και η Ελένη Δημοπούλου αντιλήφθηκαν ότι έπρεπε να προχωρήσει η ζωγραφική της ένα βήμα παρακάτω.\nΜετά από πολύ έρευνα, κατέληξαν μαζί σε μία πολύ απλή μέθοδο δημιουργίας πορτρέτων, μία μέθοδο επηρεασμένη από αυτές που χρησιμοποιούν καλλιτέχνες των σχολών καλών τεχνών, προσαρμοσμένη στις δυνατότητες της Λωξάνδρας. Δύο κύκλοι, ένας μεγαλύτερος και ένας μικρότερος, στάθηκαν ικανοί να κατασκευάσουν ένα πρόσωπο, και η τεχνική αυτή στα χέρια της Λωξάνδρας πήρε αμέσως άλλη διάσταση.\nΔουλεύοντας εντατικά πάνω σε αυτή την τεχνική από τις αρχές λοιπόν του καλοκαιριού, η Λωξάνδρα ζωγράφιζε καθημερινά από ένα πορτραίτο και το χέρι της άρχισε να “λύνεται”, και οι κάποτε αφηρημένες φιγούρες να γίνονται ανθρώπινα πρόσωπα, άλλα με μικρότερα μάτια, άλλα με μικρά χείλια και άλλα με τεράστιες μύτες.\nΚαι αυτό γιατί κάθε φορά, μία μικρή αλλαγή στις κινήσεις της Λωξάνδρας άλλαζε ολόκληρη την αναλογία του πορτραίτου, με αποτέλεσμα η τεχνική κάθε φορά να είναι η ίδια, αλλά τα πρόσωπα εντελώς διαφορετικά. Γρήγορα όμως η τεχνική άρχισε να γίνεται βαρετή, και έπρεπε να πάρει ακόμα μία άλλη διάσταση.\nΗ Λωξάνδρα πήρε πινέλα και χρώματα και άρχισε να δίνει ζωή στα πορτραίτα. Χρώματα εντελώς αλλοπρόσαλλα, κίτρινα, πράσινα, φουξ, στάθηκαν σαν νέα χρώματα για τα ανθρώπινα πρόσωπα, νέες επιδερμίδες, νέα προσέγγιση στο πως κάθε πρόσωπο είναι μοναδικό.\nΗ Λωξάνδρα δημοσίευσε κάποια πορτραίτα της στον προσωπικό της λογαριασμό στο facebook, και τότε ενθαρρύνθηκε να συνεχίσει εντατικά τις δημιουργίες της, λόγω της τεράστιας απήχησης και αγάπης από τους φίλους της στο διαδίκτυο. Πέρα από την δική της ευχαρίστηση και εξάσκηση, φίλοι άρχισαν να της ζητάν να τους φτιάξει το δίκο τους πορτραίτο, για δική τους χρήση.\nΗ Λωξάνδρα άρχισε να έχει παραγγελίες. Μέχρι και σήμερα, έχει δημιουργήσει περίπου 85 πορτραίτα, όλα διαφορετικά, όλα μοναδικά, χωρίς καμία ομοιότητα, χρησιμοποιώντας ακριβώς τον ίδιο τρόπο, όλα με το δικό τους όνομα, ηλικία και ιστορία. Ονόματα φίλων, ονόματα αγνώστων και φανταστικά ονόματα έδωσαν ζωή στα 85 πρόσωπα της Λωξάνδρας.\nΜία ολόκληρη στίβα με πορτραίτα δίπλα στο κομοδίνο της, και γύρω γύρω πινέλα και χρώματα, άρχισε σιγά σιγά να γίνεται τεράστια και ενοχλητική. Η στίβα έπρεπε να απλωθεί και να “πιάσει” διαφορετικό χώρο. Και τότε γεννιέται η ιδέα τα πορτραίτα της Λωξάνδρας να εκτεθούν! Την ίδια περίοδο, η Ελένη Ευθυμίου, σκηνοθέτις της ομάδας μΕν Δυνάμει, δουλεύοντας πάνω σε ένα νέο πρότζεκτ με τα μέλη της ομάδας, έθεσε την ερώτηση για το ποιόν χώρο θα θέλαμε να επανανοηματοδοτήσουμε μέσα στο σπίτι μας. Ποιος χώρος μπορεί να αποκτήσει μία νέα λειτουργία, ένα νέο τρόπο πρόσληψης.\nΗ Λωξάνδρα, χρόνια τώρα, και ειδικά στην περίοδο της καραντίνας, χρησιμοποιούσε τα 110 σκαλιά της πολυκατοικίας της για γυμναστική. Ανεβοκατεβαίνει τρέχοντας πέντε ορόφους για να αθλείται και να γυμνάζεται. Ο χώρος μεταξύ του 3ου και 4ου ορόφου ήταν πάντα το σημείο οπού σταματά και κάνει διάλειμμα, και πάντα ήταν μονότονος και μουντός. Ποιον χώρο λοιπόν η Λωξάνδρα αποφάσισε να χρησιμοποιήσει διαφορετικά; Το σημείο στο οποίο ξαποσταίνει. Και πώς; Ο όροφος θα γίνει μια γκαλερί, ένα σημείο έκθεσης της καθημερινής δουλειάς της Λωξάνδρας, σε ένα σημείο που είναι επίσης κομμάτι της καθημερινής ζωής της.\nΑντιμετωπίσαμε την αφορμή του πρότζεκτ αυτού και την ανάγκη της Λωξάνδρας να διαμορφώσει το κλιμακοστάσιο της, σαν μία εν δυνάμει κανονική εικαστική εγκατάσταση, η οποία θα μπορούσε να προσκαλεί κόσμο να την παρατηρεί και να την επισκέπτεται. Τοποθετήσαμε συμμετρικά στον τοίχο κάποια από τα πορτραίτα της, αφήνοντας αρκετό χώρο κενό με σκοπό να τον γεμίσει με τα υπόλοιπα πορτραίτα στο μέλλον, δικά της αλλά και φίλων της που αρχίζουν να μαθαίνουν την μέθοδο της. Και σε αυτό το σημείο προκύπτει ο τίτλος της μικρής μας έκθεσης “1000 ΠΡΟΣΩΠΑ – 1000 FACES”.\nΜέσα από την ομάδα Εν Δυνάμει, προσπαθούμε αυτά τα 85 πορτραίτα να κάνουμε 100 και τα 100 200 και τα 200 500 και αυτά 1000. Μέσα στην περίοδο της πανδημίας, η ομάδα Εν Δυνάμει συνεχίζει τα εργαστήρια της και τις συναντήσεις με τα μέλη της διαδικτυακά. Έτσι διαδικτυακά λοιπόν η Λωξάνδρα ξεκίνησε ένα εργαστήρι εκμάθησης της μεθόδου, την οποία δημιούργησε και προσάρμοσε στις δυνατότητες με την Ελένη Δημοπούλου, στα άλλα μέλη της ομάδας Εν Δυνάμει και στη συνέχεια και σε άλλους φίλους που ήθελαν να δημιουργήσουν τα δικά τους πορτραίτα. Ένα ολόκληρο project λοιπόν με τίτλο “ 1000 ΠΡΟΣΩΠΑ – 1000 FACES”, ξεκίνησε από ένα καλοκαίρι και έφτασε σε πολλά σκαλιά και ακόμα πιο πολλούς φίλους. Αν τη ρωτήσετε για την έκθεση της και τις δημιουργίες της θα σας πει ότι είναι εξαιρετικά ενθουσιασμένη που μπορεί να δημιουργεί και ο κόσμος να τα βλέπει και να της ζητάει ακόμα παραπάνω, χαίρεται πάρα πολύ που η σκέψη της μπορεί να υλοποιηθεί, να μεταδοθεί και να συνεχίσει να εξελίσσεται.\nΣε συνέχεια αυτού, η ομάδα Εν Δυνάμει, είναι έτοιμη να υποδεχτεί και όσους άλλους φίλους θέλουν στα διαδικτυακά εργαστήρια της Λωξάνδρας, ώστε να μάθουν την μέθοδο της και να μας βοηθήσουν να δημιουργήσουμε 1000 διαφορετικά και μοναδικά πρόσωπα, το καθένα με το δικό του ξεχωριστό όνομα και ιστορία! Για περισσότερες πληροφορίες για τα εργαστήρια “CREATING 1000 ΠΡΟΣΩΠΑ – 1000 FACES” μπορείτε να επικοινωνήσετε με το email της ομάδας endynamei.ensemble@gmail.com ή με μήνυμα στην σελίδα της ομάδας Εν Δυνάμει στο facebook.\n-Για την in progress έκθεση “ 1000 ΠΡΟΣΩΠΑ – 1000 FACES”\nΧώρος: Αλ. Σβώλου 13, κλιμακοστάσιο μεταξύ 3ου και 4ου ορόφου\nΚαλλιτέχνιδα: Λωξάνδρα Λούκας\nΕικαστική επιμέλεια: Γιώργος-Ζήσης Μπιλιώνης, Σοφία Κύρινα\nΤεχνική βοήθεια: Φαέθων Βανδώρος, Μαρία Χελά\nΗ Λωξάνδρα Λούκας είναι κόρη της ηθοποιού Ελένης Δημοπούλου και του σκηνογράφου Ρίτσαρντ Λούκας. Γεννήθηκε με σύνδρομο down. Είναι ηθοποιός στην ομάδα Εν Δυνάμει.


Το ΚΙΝΑΛ ξαναγίνεται ΠΑΣΟΚ: Ο νέος αρχηγός στην πιο μεγάλη επιστροφή… | Newspepper\nΜπορεί ο δικομματισμός να παραμένει βασική συνθήκη στην ελληνική πολιτική σκηνή αλλά η δεκαετία που ολοκληρώθηκε προ ολίγων μηνών χαρακτηρίστηκε από μια πολύ μεγάλη αλλαγή ως προς τον έναν πόλο του: πλέον, ο δικομματισμός δεν εμπεριέχει το ΠΑΣΟΚ. Και αυτό είναι μια πραγματικότητα που έχει εδραιωθεί για μπόλικο καιρό. Τόσο καιρό που η μάχη του πάλαι ποτέ δημοφιλέστερου κόμματος της Ελλάδας να επιστρέψει στην διεκδίκηση της εξουσίας μόνο στρωμένη με ροδοπέταλα δεν είναι.\nΟι τελευταίες εθνικές εκλογές βρήκαν το ΠΑΣΟΚ -για την ακρίβεια, το ΚΙΝΑΛ…- να πανηγυρίζει για την τρίτη θέση πίσω από την Νέα Δημοκρατία και τον ΣΥΡΙΖΑ και κυρίως για το γεγονός ότι ανάμεσα στο 2015 και το 2019 τα εκλογικά του ποσοστά παρέμεναν σταθερά. Οι εκτιμήσεις ήταν ευνοϊκές για το μέλλον: μπορεί το πάλαι ποτέ ΠΑΣΟΚ και νυν ΚΙΝΑΛ να μην διεκδικεί πλέον αυτοτελώς την εξουσία αλλά η φανέλα του παραμένει βαριά και μια ενδεχόμενη πολιτική συνεργασία με κάποια δύναμη του σύγχρονου δικομματισμού θα το μετουσίωνε σε υπολογίσιμο κυβερνητικό ρυθμιστή. Και κατ΄ επέκταση, αυτό θα ήταν μια καλή αρχή για μια περεταίρω εκλογική άνοδο.\nΈνα χρόνο μετά ωστόσο έχει γίνει κατανοητό ότι οι εσωτερικοί συσχετισμοί στο κόμμα είναι τόσοι πολλοί και τόσο αντικρουόμενοι που ξεκάθαρος προσανατολισμός, προκειμένου να κεφαλαιοποιηθεί τακτικά και στρατηγικά αυτή η σταθερότητα, δεν μπορεί να υπάρξει. Η Φώφη Γεννηματά χρεώνεται στο έπακρο αυτή την έλλειψη συνοχής που με τη σειρά της οδηγεί σε στάσιμα αποτελέσματα και ένα χρόνο πριν τη λήξη της θητείας της πολύ δύσκολα θα καταφέρει να αλλάξει την εικόνα πολυδιάσπασης. Στο συνέδριο του 2021 ο ανταγωνισμός θα είναι έντονος απέναντί της. Και όλα τα μάτια είναι από τώρα καρφωμένα εκεί.\nΆλλες εποχές θα έμοιαζε αδιανόητο το ΠΑΣΟΚ να μην έχει στην κορυφή της ιεραρχίας του ένα πολιτικό αρχηγό που να μπορεί να συσπειρώνει τα απλά μέλη και τα στελέχη. Κι όμως: δεν είναι απλά η αποτυχία της Γεννηματά να το πετύχει αλλά και το γεγονός πως κανένα άλλο πρόσωπο με την απαιτούμενη αποδοχή δεν υπάρχει προκειμένου να διορθώσει αυτή την ανισορροπία. Ήδη ενόψει 2021, πολλοί είναι εκείνοι που ψάχνουν να βρουν το πρόσωπο που θα μπορέσει εκ νέου να δώσει όραμα στον κόσμο του ΠΑΣΟΚ.\nΑν και τα ονόματα που ακούγονται είναι πολλά και από όλο το φάσμα των τάσεων του ΠΑΣΟΚ (Ανδρουλάκης, Καϊλή, Κατρίνης, Γιαννακοπούλου, Καστανίδης, Λοβέρδος, Γερουλάνος, Καμίνης), η αίσθηση που υπάρχει είναι πως η ανακύκλωση ονομάτων που παίζουν εδώ και χρόνια για τις ηγετικές θέσεις του χώρου, μόνο καλό δεν κάνει. Σε πολλά εσωκομματικά πηγαδάκια μάλιστα, έπεσε και το όνομα του Γιάννη Μώραλη, νυν δημάρχου Πειραιά και γιου ιστορικού στελέχους του ΠΑΣΟΚ. Σε πολλούς καλοφαίνεται, άλλοι θα το θεωρήσουν μεγάλη έκπληξη να ασχοληθεί με το ΠΑΣΟΚ ο Μώραλης, κάποιοι τρίτοι δεν τον θεωρούν χαρισματικό ενώ ο ίδιος τηρεί σιγήν ιχθύος.\nΌπως και να έχει, μέσα στον επόμενο χρόνο η μάχη προσώπων θα είναι έντονη και δεν αποκλείεται διάφορα πουλέν να προωθηθούν ως φρέσκες λύσεις. Παράλληλα, οι σκέψεις για επαναφορά του ΠΑΣΟΚ ως επίσημου ονόματος και πετάγματος στα σκουπίδια του ονόματος ΚΙΝΑΛ, μοιάζουν να είναι έντονες και το εν λόγω θέμα ένα από τα λίγα που ενοποιεί το ΠΑΣΟΚ. Αυτό είναι το μεγάλο στοίχημα του επόμενου ηγέτη του: να βρει τους όρους ενοποίησης των εσωτερικών πολιτικών γραμμών.\nΚυρίως το ΠΑΣΟΚ πρέπει να απαντήσει σε μια βασική ερώτηση: έρχονται από τον ΣΥΡΙΖΑ ή από τη Νέα Δημοκρατία οι φυσικοί συνομιλητές του; Η σταθερή απάντηση αυτής της ερώτησης μπορεί να διαλύσει το κόμμα: όποια και αν είναι, οι υπερασπιστές της έτερης θα φύγουν. Η μη απάντηση το κρατάει στάσιμο. Επί Φώφης απάντηση δεν δόθηκε αλλά αποφεύχθηκε η διάλυση. Ο αντικαταστάτης της ωστόσο θα έχει σίγουρα το ίδιο μεγάλο πρόβλημα με εκείνη εκτός και αν βγάλει από το καπέλο του κάποιον λαγό που ακόμα κανείς δεν έχει προβλέψει…\nΕίμαστε ως χώρα σε ένα κρίσιμο σταυροδρόμι, για να μην πω στο μάτι του...\nΠυροδότησε εκ νέου τα σενάρια περί υποψηφιότητας για την προεδρία του ΚΙΝΑΛ, η αινιγματική δήλωση του Γιώργου Παπανδρέου με αφορμή την ιστορική νίκη του ΠΑΣΟΚ σαν σήμερα το 1981, δήλωση η οποία κατά πολλούς αποκωδικοποιείται ως έμμεση προαναγγελία καθόδου του ...\nΕπιμένουν στις υποψηφιότητες Ανδρουλάκης, Λοβέρδος, Γερουλάνος. Κλειστά εξακολουθεί να κρατά τα χαρτιά του σχετικά με...\nΠροηγούμενο άρθροΑλλαγή ώρας 2020: Πότε γυρίζουμε τα ρολόγια μια ώρα πίσω\nΕπόμενο άρθροΟι αθλητικές μεταδόσεις 18/10/20


Ο Δήμος Καβάλας θέλει μεγάλα αθλητικά γεγονότα, αλλά μόνο στη θεωρία - Κ-ΤΥΠΟΣ\nΑρχική ΑΠΟΨΕΙΣ ΕΧΟΥΜΕ ΚΑΙ ΛΕΜΕ Ο Δήμος Καβάλας θέλει μεγάλα αθλητικά γεγονότα, αλλά μόνο στη θεωρία\nΟ Δήμος Καβάλας θέλει μεγάλα αθλητικά γεγονότα, αλλά μόνο στη θεωρία\nΗ κορυφαία κολυμβητήρια στον κόσμο, αποκαλούμενη iron lady, Κατίνκα Χόζου, ήταν η μεγάλη «ατραξιόν» της προηγούμενης διοργάνωσης «Απόστολος Παύλος» στην Καβάλα. «Η Κατίνκα έμεινε κατενθουσιασμένη και ήθελε να έρθει ξανά στην Καβάλα, αλλά προτίμησε έναν άλλο αγώνα που διοργάνωσε η παγκόσμια κολυμβητική ομοσπονδία», είπε ο εκπρόσωπος της ελληνικής κολυμβητικής ομοσπονδίας, όταν ρωτήθηκε εάν στον φετινό αγώνα θα συμμετέχει κάποιο «μεγάλο όνομα».\nΑπό την άλλη πλευρά, ο Πέτρος Χαϊνάς, εκπρόσωπος του νεοσύστατου σωματείου «Ναυταθλητικός Όμιλος Καβάλας-Αργοναύτες», εξέφρασε το παράπονο ότι τους αγώνες αυτούς, δεν πηγαίνουν να παρακολουθήσουν οι Καβαλιώτες φίλαθλοι, αλλά ούτε στηρίζουν οι ντόπιοι επαγγελματίες. Επειδή στην Καβάλα μερικοί έμαθαν μόνο και συνεχίζουν να μεμψιμοιρούν, θέλουμε να καταθέσουμε τις ακόλουθες σκέψεις μας.\nΕπειδή οι διοργανωτές του αγώνα «Απόστολος Παύλος» έχουν τη φιλοδοξία να κάνουν μία διοργάνωση υψηλού επιπέδου, αυτή η διοργάνωση πρέπει να προσελκύει αθλητές και αθλήτριες ανάλογου επιπέδου. Η Κατίνκα Χόζου ήρθε πέρσι στην Καβάλα για τον σκοπό αυτό. Δηλαδή, για να αποτελέσει τον «κράχτη» τις διοργάνωσης, που θα φέρει κι άλλους μεγάλους αθλητές και κόσμο στους αγώνες. Φέτος, όπως ομολόγησε ο εκπρόσωπος της Κολυμβητικής Ομοσπονδίας Ελλάδας, οι διοργανωτές δεν κατάφεραν να φέρουν τους μεγάλους αθλητές που είχαν στόχο, διότι αυτοί προτίμησαν να πάνε σε άλλο διεθνές τουρνουά.\nΑπό τη συνέντευξη Τύπου καταλάβαμε ότι, η Κ.Ο.Ε. θέλει, αλλά ο Δήμος Καβάλας δεν μπορεί! Οι 20.000 ευρώ που δίνει ο Δήμος Καβάλας, δεν αρκούν ούτε για να γίνει παγκόσμιας εμβέλειας, ούτε για να μακροημερεύσει ο αγώνας «Απόστολος Παύλος». Χωρίς την τεχνογνωσία της Κ.Ο.Ε., δεν θα γινόταν ο συγκεκριμένος αγώνας. Οι τοπικοί ναυταθλητικοί σύλλογοι προσφέρουν σημαντικό εθελοντικό έργο, αλλά ούτε κι αυτοί μπορούν να σηκώσουν το οικονομικό και οργανωτικό βάρος της διοργάνωσης.\nΤα πράγματα είναι απλά. Εάν ο Δήμος Καβάλας θέλει να αναλάβει μεγάλα αθλητικά γεγονότα, όπως ο αγώνας «Απόστολος Παύλος» και να κάνει την Καβάλα προορισμό στον αθλητικό τουρισμού, πρέπει να «βάλει στο παιχνίδι» τους επαγγελματίες και τον κόσμο. Με μία τυπική συνέντευξη Τύπου, δεν μπορεί να διαφημιστεί και να «αγκαλιαστεί» ένα μεγάλο αθλητικό γεγονός.\nΑς έρθουμε στο δια ταύτα. Η Κ.Ο.Ε. μπορούσε να φέρει τρία-τέσσερα μεγάλα ονόματα στον κολυμβητικό αγώνα «Απόστολος Παύλος». Ο Δήμος Καβάλας έπρεπε να αναλάβει το κόστος της διαμονής τους στην πόλη, συμπεριλαμβανομένης της διατροφής τους, σε συνεννόηση με τους ξενοδόχους και τους εστιάτορες. Θεωρούμε ότι οι πεντακόσιοι αθλητές και αθλήτριες με τους συνοδούς τους, είναι μία σημαντική οικονομική ευκαιρία, στην καρδιά του χειμώνα, για τα ξενοδοχεία, τα εστιατόρια, τις καφετέριες και τα εμπορικά καταστήματα. Μπορούν, επομένως, οι ξενοδόχοι να κάνουν προσφορά τη διαμονή και οι εστιάτορες μερικά γεύματα, αντίστοιχα, στα πρωτοκλασάτα ονόματα.\nΌσον αφορά τον κόσμο, είναι επιτυχία να παρακολουθήσουν τους αγώνες, πρωτίστως, οι άνθρωποι που ασχολούνται με το άθλημα της κολύμβησης. Πέρσι, σύλλογοι της Περιφέρειας Α.Μ.-Θ. ναύλωσαν λεωφορεία, για να έρθουν στην Καβάλα, προκειμένου οι αθλητές και οι αθλήτριες τους, κυρίως των μικρών ηλικιών, να δούνε από κοντά την Κατίνκα Χόζου. Εμείς θέλουμε το δημοτικό κολυμβητήριο να γεμίσει από παιδιά, γονείς, προπονητές και παράγοντες που αγαπούν την κολύμβηση. Ο απλός φίλαθλος, επίσης, θα έρθει στο κολυμβητήριο από την «περιέργεια» να δει τους μεγάλους αθλητές. Κι αν του αρέσει το θέαμα που θα δει, θα πάει και τα επόμενα έτη. Η δημοτική Αρχή του Δήμου Καβάλας, λοιπόν, πρέπει να δείξει εμπράκτως ότι θέλει μεγάλα αθλητικά γεγονότα στην πόλη. Όχι, όμως, με 20.000 ευρώ.\nΠροηγούμενο άρθροΟ αγώνας «Απόστολος Παύλος» έγινε «διαπιστευμένη» διοργάνωση στην κολύμβηση\nΕπόμενο άρθροΘ. Μουριάδης: «Σύντομα θα υπάρξουν εξελίξεις για την ακτή Καλαμίτσας»


Ολυμπιακός- Τα στιγμιότυπα από το φιλικό με τον Ιωνικό [vid] - ebasket.gr\nΚεντρική Basket League Ολυμπιακός- Τα στιγμιότυπα από το φιλικό με τον Ιωνικό [vid]\nΔημοσίευση στις 04/09 11:16\nΟλυμπιακός και Ιωνικός έδωσαν φιλική αναμέτρηση, προσφέροντας στο κοινό στιγμιότυπα και φάσεις από το μέλλον. Οι δυο ομάδες θα βρεθούν τουλάχιστον δυο φορές μέσα στη νέα αγωνιστική σεζόν, ελέω Basket League.\nΌπως είναι φυσικό μέσα και από το βίντεο με τα καλύτερα στιγμιότυπα, αναδεικνύεται η μεγάλη διαφορά ποιότητας των δυο ομάδων. Οι γηπεδούχοι είχαν σε πολύ καλή μέρα τους Γιουτζιν, Μούρτο και Χουγκάζ. Από την άλλη, ο Ολυμπιακός, είχε ως πρωταγωνιστές, τους Φαλ,Ντόρσεϊ, Λαρεντζάκη, ΜακΚίσικ και Βεζένκοφ.\nΤα συμπεράσματα των προπονητών\nΓια τις δυο ομάδες, προκύπτουν συμπεράσματα ανάλογα με τους στόχους, που αυτές έχουν θέσει. Από τη μια ο Ιωνικός, επιστρέφει στην Ευρώπη και το Fiba Europe Cup και χρειαζόταν ένα πολύ δυνατό τεστ. Σίγουρα το τεχνικό της ομάδας, είδαν τον τρόπο που αμύνονται και επιτίθενται οι παίκτες τους, απέναντι σε έναν πολύ υψηλής δυναμικότητας αντίπαλο.\nΑπό την άλλη ο Γιώργος Μπαρτζώκας, παρά τα εμπόδια των τραυματισμών που υπάρχουν, συνεχίζει το μοντάρισμα του «νέου» Ολυμπιακού, ο οποίος πλέον θα παίζει σε τρεις δυνατές διοργανώσεις.\nΈτσι, μέσα από τα φιλικά δοκιμάζει ποιες πεντάδες και συστήματα, που θα μπορούσαν να μεγιστοποιήσουν την απόδοση των «Ερυθρολέυκων».\nΗ ανάρτηση των Πειραιωτών στο Twitter με τα στιγμιότυπα του αγώνα:\nΠροηγούμενο Αποκλειστικό- Απειλές «μπράβων» κατά διαιτητών σε παιδικό\nΕπόμενο Νίκησε η Βενέτσια στο ντεμπούτο Χαραλαμπόπουλου


Αποκαλύψεις για την υγεία της Δήμητρας Αλεξανδράκη - «Είχε κάποιο θέμα με τα νεφρά! Φοβάται πολύ» - News - Youweekly\nΑποκαλύψεις για την υγεία της Δήμητρας Αλεξανδράκη - «Είχε κάποιο θέμα με τα νεφρά! Φοβάται πολύ»\nΝοσηλεύεται 6 ημέρες στο νοσοκομείο\nNews 01.11.2021 14:12\nΜε μία ανάρτηση που έκανε στον προσωπικό της λογαριασμό στο Instagram πριν από λίγες ώρες, η Δήμητρα Αλεξανδράκη θέλησε να ανακοινώσει στους διαδικτυακούς της φίλους, τα νεότερα με την κατάσταση της υγείας της. Το μοντέλο νοσηλεύεται στο νοσοκομείο για 6η ημέρα και όπως δήλωσε φοβάται πολύ.\nΜπορεί η ίδια να μην έκανε γνωστό το λόγο που βρίσκεται στο νοσοκομείο, ωστόσο η Soula Glamorous μέσω insta story, ανέφερε πως έχει μια σοβαρή λοίμωξη, με αποτέλεσμα να χρειάζεται φαρμακευτική αγωγή και την φροντίδα των γιατρών.\nΣήμερα 1/11 το πρωί μάλιστα, ο Δημήτρης Αλεξάνδρου μέσα από την εκπομπή Super Κατερίνα, αποκάλυψε το λόγο που οδηγήθηκε αρχικά στο νοσοκομείο, ενώ ανέφερε πως κάτι έχει πάθει στα νεφρά της.\nΗ αποκάλυψη του Αλεξάνδρου για την Αλεξανδράκη\n«Μίλησα σήμερα το πρωί μαζί της. Γενικότερα μπήκε μέσα με πόνους στην πλάτη. Φοβήθηκε ότι χτύπησε επειδή πήγε με τον σύντροφό της σε συγκρουόμενα. Το καθυστέρησε να πάει στο νοσοκομείο. Της έκαναν εξετάσεις. Είχε κάποιο θέμα με τα νεφρά της και γενικότερα πρέπει να το εξετάσουν περισσότερο. Γενικότερα φοβάται πάρα πολύ τις βελόνες. Μου έστειλε μήνυμα και πριν από λίγο» είπε.\n«Δεν κάνω το εμβόλιο γιατί εγώ δεν κολλάω κορωνοϊό»\nΗ όμορφη επιχειρηματίας και μοντέλο που πλέει σε πελάγη ευτυχίας μιας και σύντομα θα ανέβει τα σκαλιά της εκκλησίας με τον αγαπημένο της, θέλει να απαντήσει σε μερικές ερωτήσεις των followers της.\nΜια από αυτές αφορούσε το εμβόλιο, με την Δήμητρα Αλεξανδράκη να αποκαλύπτει πως πριν συμμετάσχει στο Nomads, αναγκαστικά έπρεπε να κάνει 3 πολύ δυνατά εμβόλια τα οποία έχουν ισχύ για 10 χρόνια. Αυτό λοιπόν σε συνδυασμό με το καλό ανοσοποιητικό της σύστημα είναι που την κρατούν μακριά από το να κολλήσει κορωνοϊό.\nΜάλιστα, ανέφερε πως όλοι προτού εμβολιαστούμε θα πρέπει να συμβουλευτούμε τον ιατρό και πάνω από όλα πως ο εμβολιασμός πρόκειται για μια απόφαση που πρέπει να την πάρουμε μόνοι μας και όχι να μας αναγκάσουν.\nΠλακώθηκαν on air Τσουρός και Αλεξανδράκη - «Ήταν ακατάλληλο αυτό που έκανες...»\nΕξωφρενών η Δήμητρα Αλεξανδράκη - «Μισογύνηδες που μόλις δουν γυναίκα...»


ΝΕΑ ΚΑΛΑ ΜΑΝΤΑΤΑ: 24 Μαΐου γιορτάζουμε την εορτή του Οσίου Συμεών, του Θαυμαστορείτου\nΟ Όσιος Συμεών, έζησε την εποχή του αυτοκράτορα Ιουστίνου Β' (574 μ.Χ.). Καταγόταν από την Έδεσσα, αλλά γεννήθηκε στην Αντιόχεια της Συρίας. Όταν ευρίσκετο στην ηλικία των πέντε ετών ένας τρομερός σεισμός κατέστρεψε μεγάλο μέρος της Αντιόχειας. Ανάμεσα στους νεκρούς ήταν και ο πατέρας του Ιωάννης, ο οποίος σκοτώθηκε όταν κατέρρευσε η στέγη του σπιτιού του. Η μητέρα του ........\nΜάρθα όμως, διασώθηκε διότι απουσίαζε από την πόλη όπως και ο Συμεών ο οποίος είχε πάει να προσκυνήσει το ναό του Αγίου Στεφάνου. Έκτοτε με φόβο θεού η Μάρθα ανέτρεφε και μεγάλωνε το γιο της.\nστις 5/23/2017 09:10:00 μ.μ.


ΠΑΡΑΔΟΣΙΑΚΑ ΤΟΞΑ -TRADITIONAL BOWS - Toxosport | Κατάστημα για την τοξοβολία\n> ΠΑΡΑΔΟΣΙΑΚΑ ΤΟΞΑ -TRADITIONAL BOWS\n1. ΚΥΝΗΓΕΤΙΚΟ και ΠΕΔΙΟΥ\nΕίναι το παραδοσιακό κυνηγετικό αντίκυρτο τόξο. Σήμερα χρησιμοποιείται στη τοξοβολία πεδίου όπου έχει την δική του κατηγορία.\nΜονοκόματο παραδοσιακό τόξο\nΜπορεί να είναι μονοκόμματο ή σπαστό στο οποίο οι βραχίονες αφαιρούνται για εύκολη μεταφορά.\nΣπαστό Παραδοσιακό Τόξο\nΣυνήθη μήκη από 56'' έως 65'' και ονομαστική δύναμη από 20lbs έως 70lbs.\nΠρόκειται για όμορφες χειροποίητες κατασκευές. Κατασκευάζονται από συγκολλημένα ελάσματα σκληρών ξύλων όπως η καρυδιά, η τριανταφυλλιά ή το σφεντάμι.\n2. ΑΓΓΛΙΚΟ LONGBOW\nΕίναι το παραδοσιακό Αγγλικό τόξο.\nΕίναι γνωστό από τον θρύλο του Robin Hood, αλλά και από την ιστορία γιατί έπαιξε σημαντικό ρόλο στις μάχες του εκατονταετούς πολέμου (14ος-15ος αι.). Οι βραχίονες έχουν διατομή σχήματος D. Το παραδοσιακό φτιαχνόταν από ξύλο τάξου (είδος ήμερου έλατου, αγγλ.: yew). Τα σημερινά longbows φτιάχνονται σε μήκη από 64'' έως 70'' και ονομαστική δύναμη από 20lbs έως 80lbs.\nΕίναι δυσκολότερο στη χρήση από το αντίκυρτο γιατί είναι λιγότερο ακριβές και δίνει ξερή και κάπως άβολη βολή. Παρόλα αυτά έχει φανατικούς οπαδούς κυρίως στην Αγγλία όπου χρησιμοποιείται για σκόπευση σε ειδικούς αγώνες επιπέδου club, αλλά και στη τοξοβολία πεδίου όπου έχει και τη δική του κατηγορία.\n3. ΑΜΕΡΙΚΑΝΙΚΟ FLATBOW\nΠαραλλαγή του αγγλικού longbow.\nΈχει βραχίονες με διατομή σχήματος πεπλατυσμένου ορθογώνιου παραλληλόγραμμου. Διαδεδομένο κυρίως στην Αμερική. Χρησιμοποιείται για τοξοβολία πεδίου και για κυνήγι.\n4. ΤΟ ΙΑΠΩΝΙΚΟ YUMI\nΤο ιαπωνικό παραδοσιακό τόξο των σαμουράϊ το yumi. Είναι ασύμμετρο και το μήκος του ποικίλει, από 210εκ έως 240εκ, ανάλογα με το ύψος του τοξότη. Η ονομαστική του δύναμη κυμαίνεται από 10kg έως 20Kg (περίπου 20lbs έως 40lbs).\nΣύμφωνα με τον παραδοσιακό τρόπο κατασκευής γίνεται από συγκολλημένα ελάσματα μπαμπού, καλυμμένα με σκληρό ξύλο και τελείωμα λάκας. Έχει διατομή πεπλατυσμένου ορθογώνιου παραλληλόγραμμου. Επειδή τα παραδοσιακά είναι αρκετά ακριβά αλλά και ευπαθή, οι λιγότερο έμπειροι χρησιμοποιούν συνθετικά yumi από carbon και fiberglass καλυμμένα ή όχι από μπαμπού. Χρησιμοποιείται αποκλειστικά για την άσκηση της αρχαίας πολεμικής τέχνης του kyudo.\n5. ΤΟ ΑΣΙΑΤΙΚO ΣΥΝΘΕΤΟ (ASIATIC COMPOSITE)\nΠρωτοεμφανίστηκε στους Σκύθες περί τον 8ο αι. π.χ. γι’ αυτό λέγεται και σκυθικό. Οι Σκύθες συγκαταλέγονται στους πιο ικανούς τοξότες της αρχαιότητας.\nΛέγεται σύνθετο γιατί για την κατασκευή του χρησιμοποιούνταν διαφορετικά υλικά. Σκληρό ξύλο, συνήθως σφεντάμι, επεξεργασμένοι τένοντες ζώου, κέρατο βοοειδών και δέρμα.\nΑρχικά φτιάχνεται το κυρίως στέλεχος είτε μονοκόμματο, είτε από συγκολλημένα ελάσματα ξύλου, στο σχήμα χωρίς χορδή που φαίνεται παραπάνω. Στα άκρα του προσαρμόζονται φορετά τα δύο κοίλα κεράτινα τμήματα - οι κορωνίδες, σε αυτά στηρίζεται η χορδή. Στην πίσω πλευρά συγκολλούνται οι τένοντες και στη εμπρός ένα ή περισσότερα λεπτά και ελαστικά ελάσματα από κέρατο έτσι που να καλύπτεται όλη η επιφάνεια (η εμπρός όψη του τόξου, είναι αυτή προς τη χορδή).\nΚατόπιν αρχίζει η διαδικασία των διαδοχικών κύκλων λυγίσματος με όλο και πιο κοντή χορδή μέχρι το τόξο να "μάθει να λυγίζει", αυτή η διαδικασία κρατάει μήνες. Αφού πάρει το τελικό του σχήμα καλύπτεται από λεπτό δέρμα για προστασία των τενόντων από τον ήλιο, τη βροχή και το χώμα. Έχει μήκος 46'' έως 50'' και δύναμη που μπορεί να ξεπερνάει τις 80lbs για άνοιγμα 28΄΄.\nΚατασκευάζονται και σήμερα με τον παραδοσιακό τρόπο από καλλιτέχνες του είδους και μόνο κατόπιν παραγγελίας, μια και η τιμή τους δεν είναι διόλου ευκαταφρόνητη.\nΘεωρούνται συλλεκτικά αντικείμενα και χρησιμοποιούνται στην έφιππη τοξοβολία και σε τουρνουά αφιερωμένα στην αναβίωση της παραδοσιακής τέχνης.\n6. ΑΛΛΑ ΠΑΡΑΔΟΣΙΑΚΑ ΤΟΞΑ\nΠαραδοσιακά ξύλινα τόξα διαφόρων πολιτισμών, κατασκευασμένα από σκληρό ξύλο, μονοκόμματα ή από συγκολλημένα ελάσματα. Κάποια κατασκευάζονται βιομηχανικά και κυκλοφορούν στο εμπόριο σε οικονομικές τιμές, κάποια άλλα κατασκευάζονται μόνο από λίγους ειδικούς τεχνίτες για λογαριασμό ρομαντικών θαυμαστών αυτής της τέχνης.\nΑγοράζονται για συλλογές ή για να χρησιμοποιηθούν σε ειδικά τουρνουά παραδοσιακής τοξοβολίας.\n7. ΒΑΛΛΙΣΤΡΑ (CROSSBOW)\nΗ βαλλίστρα μολονότι βασίζεται στην ίδια αρχή με το τόξο και εκτοξεύει βέλη, δεν είναι τόξο και η χρήση της προσομοιάζει περισσότερο με σκοποβολή.\nΈχει τις ρίζες της στην αρχαία Ελλάδα (αλλά και την αρχαία Κίνα) αλλά διαδόθηκε στους στρατούς της Ευρώπης μόλις τον πρώιμο μεσαίωνα. Χρησιμοποιήθηκε από όλους τους λαούς της δύσης και ιδιαίτερα από τους Άγγλους και τους Γάλλους.\nΗ βαλλίστρα, σε αντίθεση με το τόξο, δεν χρειαζόταν παρά ελάχιστη εκπαίδευση, παρείχε ακριβέστερη σκόπευση και μεγαλύτερη διατρητική ικανότητα - χρήσιμη για πανοπλίες.\nΟ μεγάλος αντίπαλός της ήταν το longbow. Αυτό προσέφερε πολύ μεγαλύτερη ταχυβολία και βεληνεκές - πλεονεκτήματα σημαντικά για τις πολυπληθείς μάχες ανοικτού πεδίου της εποχής.\nΣήμερα παρόλο που δεν είναι ιδιαίτερα διαδεδομένη, έχει φανατικούς οπαδούς. Οι σύγχρονες βαλλίστρες κατασκευάζονται από συνθετικά υλικά και προσομοιάζουν σαν αρχή στα αντίκυρτα και στα σύνθετα τόξα.\nΧρησιμοποιούνται κυρίως για κυνήγι ή σκοποβολή σε τοπικούς αγώνες, επιπέδου συλλόγου, που διοργανώνουν ολιγάριθμα clubs. Σε πολλές χώρες είναι απαγορευμένη η κυνηγετική τους χρήση.\nΕίναι ένας κλασικός ψάθινος στόχος...


Γ. Κεφαλογιάννης: Η νέα φιλοσοφία στις συγκοινωνίες\nΣτις πρωτοβουλίες του Υπουργείου Υποδομών και Μεταφορών για τη μετάβαση των αστικών μετακινήσεων σε μια νέα εποχή αναφέρθηκε ο Υφυπουργός Υποδομών και Μεταφορών κ. Γιάννης Κεφαλογιάννης, κατά την ομιλία του στο Delphi Forum με θέμα «Transforming Urban Transportation».\nΒρούτσης: Πιο ελκυστικό πλέον το πρόγραμμα «Συνεργασία»\nΣταϊκούρας: Η Πολιτεία θα καλύψει κατά 60% τις εργοδοτικές εισφορές των εργαζομένων\nΚεντρικοί πυλώνες αυτής της πολιτικής είναι η Μικροκινητικότητα, οι ευφυείς μεταφορές με νέες εφαρμογές και στις συγκοινωνίες, η ηλεκτροκίνηση και τα ΣΒΑΚ.\nΗ Ευρωπαϊκή Επιτροπή, τα τελευταία χρόνια, προωθεί ενεργά τα Σχέδια Βιώσιμης Αστικής Κινητικότητας (ΣΒΑΚ) και το Υπουργείο Υποδομών και Μεταφορών διαμόρφωσε ένα νέο θεσμικό πλαίσιο που απλοποιεί τις διαδικασίες εκπόνησης, εξέτασης, έγκρισης, παρακολούθησης και εποπτείας των ΣΒΑΚ.\nΜε το σχέδιο νόμου φτιάχνουμε απλούς κανόνες ώστε να ενθαρρύνουμε την Τοπική Αυτοδιοίκηση να αποκτήσει πρόσβαση στα χρηματοδοτικά εργαλεία που υποστηρίζουν τέτοια προγράμματα.\nΤα μέτρα που προάγουν την οδική ασφάλεια μπορούν να χρηματοδοτηθούν και από εθνικούς πόρους, ενώ δημιουργείται ηλεκτρονική πλατφόρμα για την παρακολούθηση των ΣΒΑΚ.\nΗ Ελλάδα θα είναι μια από τις πρώτες χώρες που θα παρουσιάσει θεσμικό πλαίσιο το οποίο θα ρυθμίζει τους κανόνες κυκλοφορίας και τις προδιαγραφές ασφαλείας των Μέσων Μικροκινητικότητας.\nΗλεκτρικά πατίνια, ρόλερς και φυσικά το ποδήλατο διεκδικούν όλο και μεγαλύτερο ρόλο στις μετακινήσεις, όπως είδαμε και στην περίοδο της καραντίνας.\nΗ φιλοσοφία μας είναι να υιοθετήσουμε αυτή τη νέα τάση στις μετακινήσεις, θέτοντας, όμως, κανόνες με πρώτιστο κριτήριο την ασφάλεια των χρηστών.\nΕΥΦΥΗ ΣΥΣΤΗΜΑΤΑ ΜΕΤΑΦΟΡΩΝ (C-ITS) - ΣΥΓΚΟΙΝΩΝΙΕΣ\nΣυντελείται μια μετάβαση στην «οικονομία της πλατφόρμας» με όχημα τα ευφυή συστήματα μεταφορών (C-ITS) και τα ψηφιακά εργαλεία που χρησιμοποιούνται ήδη.\nΑπό μια άποψη, τα σύγχρονα οχήματα είναι «συνδεδεμένες συσκευές». Σε λίγο καιρό, οι τεχνολογίες τους θα επιτρέπουν στους χρήστες του δικτύου, αλλά και στους διαχειριστές της κυκλοφορίας να μοιράζονται πληροφορίες.\nΗ υιοθέτηση νέων τεχνολογιών φέρνει ήδη αποτελέσματα και στις αστικές συγκοινωνίες.\nΤο ηλεκτρονικό εισιτήριο, πριν από οτιδήποτε άλλο, έδωσε μια καθαρή εικόνα για την επιβατική κίνηση και την αποτελεσματικότητα της τιμολογιακής πολιτικής του ΟΑΣΑ που δεν υπήρχε πριν.\nΑυτή την περίοδο εργαζόμαστε προς την κατεύθυνση να δημιουργήσουμε μια υπηρεσία όπου θα μπορεί ο χρήστης των αστικών συγκοινωνιών να αγοράζει το εισιτήριό του από χρεωστική ή πιστωτική κάρτα. Σε συνεργασία και με τον ΟΑΣΑ πιστεύουμε ότι σε λίγους μήνες θα είμαστε σε θέση να προσφέρουμε αυτή την υπηρεσία στις Αθηναίες και στους Αθηναίους τους επόμενους μήνες. Πέρα από τη διευκόλυνση των μετακινήσεων των επιβατών, είναι και μια υπηρεσία που θα βοηθήσει να αντιμετωπίσουμε καταστάσεις όπως αυτή με τον κορονοϊό, να αποφύγουμε τη χρήση μετρητών.\nΠριν από λίγες μόλις ημέρες, ο πρωθυπουργός παρουσίασε ένα δυναμικό σχέδιο για την προώθηση της ηλεκτροκίνησης, το οποίο αποτελεί προϊόν μια καλή αφετηρία για τη μετάβαση στο μέλλον των μεταφορών.\nΚαι αυτό γιατί δεν πριμοδοτείται απλώς η αγορά ηλεκτροκίνητων οχημάτων, αλλά λαμβάνεται μέριμνα για τις υποδομές που θα υποστηρίξουν την κυκλοφορία τους.\nΚαταρτίζουμε επίσης στο Υπουργείο το Μητρώο Υποδομών και Φορέων Αγοράς Ηλεκτροκίνησης. Το Μητρώο θα παρέχει δυναμικά στοιχεία στους χρήστες των ηλεκτροκίνητων οχημάτων, όπως τη διαθεσιμότητα των σημείων φόρτισης, αν είναι ελεύθερο ή κατειλημμένο.\nΠερισσότερα σε αυτή την κατηγορία: « Πότε εξαιρούνται από τη διπλή ασφάλιση τα μπλοκάκια Στις 15 Ιουνίου «ανοίγει» η αεροπορική σύνδεση με Αλβανία »


a-sports.gr :: Παραμένει στην ομάδα βόλεϊ του Ηρακλή ο Αρμενάκης\nΒόλεϊ | Τρίτη 10 Ιουλίου 2018 - 15:52\nΠαραμένει στην ομάδα βόλεϊ του Ηρακλή ο Αρμενάκης\nΟ Έλληνας διαγώνιος ανανέωσε τη συνεργασία του με τους Θεσσαλονικείς\nΜε τη φανέλα του Ηρακλή θα αγωνίζεται και του χρόνου ο Απόστολος Αρμενάκης.\nΜε ανακοίνωσή του την Τρίτη (10/7), το τμήμα βόλεϊ του «Γηραιού γνωστοποίησε την ανανέωση της συνεργασίας του με τον Έλληνα διαγώνιο, ο οποίος συνέβαλε τα μέγιστα στην εξαιρετική πορεία της ομάδα την περσινή σεζόν.\nΑναλυτικά η ανακοίνωση: «Το ΤΑΑ Ηρακλής Πετοσφαίριση 2015 βρίσκεται στην ευχάριστη θέση να ανακοινώσει την ανανέωση συνεργασίας με τον Απόστολο Αρμενάκη.\nΜέλημα της διοίκησης και του προπονητή είναι η ανανέωση της συνεργασίας με κάποιους από τους αθλητές που ανήκουν ήδη στον σύλλογο κρατώντας έτσι ζωντανό τον περσινό κορμό.\nΑπόστολε σου ευχόμαστε καλή χρονιά και πολλές επιτυχίες σε Ελλάδα & Ευρώπη με τον ΗΡΑΚΛΗ μας!».


Sms μέχρι 15 Μαΐου - Ελεύθερες από αύριο οι διαδημοτικές εντός Π.Ε. | ΥΔΡΟΓΕΙΟΣ 106,9 FM\nSms μέχρι 15 Μαΐου – Ελεύθερες από αύριο οι διαδημοτικές εντός Π.Ε.\nΤα μέτρα που θα ισχύσουν τα επόμενα 24ωρα ανά τη χώρα ανακοίνωσε ο υφυπουργός Πολιτικής Προστασίας και Διαχείρισης Κρίσεων Νίκος Χαρδαλιάς, στην ενημέρωση, από το υπουργείο Υγείας, για τον Covid.\nΌπως ενημέρωσε, παραμένει έως την άρση της απαγόρευσης των υπερτοπικών μετακινήσεων στις 15 Μαΐου η υποχρέωση αποστολής sms. Από τη Δευτέρα του Πάσχα επιτρέπεται η λειτουργία των καταστημάτων εστίασης-καφέ, μόνο σε υπαίθριους χώρους και μόνο για καθήμενους, ενώ απαγορεύεται όλο το 24ωρο η χρήση μουσικής. Η μετακίνηση σε κατάστημα εστίασης-καφέ θα γίνεται με χρήση του κωδικού 6\nΑπό αύριο, Μεγάλη Πέμπτη, επιτρέπονται οι διαδημοτικές μετακινήσεις εντός της οικείας Περιφερειακής Ενότητας καθ’ όλη τη διάρκεια της εβδομάδας.\nΑπό τις 3/5 και για μία εβδομάδα η κυκλοφορία επιτρέπεται έως τις 11 το βράδυ. Τα καταστήματα εστίασης και τα καφέ θα κλείνουν το αργότερο στις 10:45 μμ. «Σε κάθε περίπτωση, όλοι θα πρέπει να βρισκόμαστε στα σπίτια μας στις 11» τόνισε ο κ. Χαρδαλιάς.\nΑύριο αναμένονται ανακοινώσεις από το υπουργείο Οικονομικών για τους ΚΑΔ που θα ανοίξουν με την εστίαση και τα καταστήματα υγειονομικού ενδιαφέροντος που θα λειτουργήσουν, καθώς και για τους εργαζομένους τους.\nΣύμφωνα με τον υφυπουργό, η μετακίνηση την Κυριακή του Πάσχα μπορεί να γίνει με χρήση sms με τον κωδικό 6.\nΌπως επανέλαβε, μόνο τη μέρα αυτή υπάρχει η δυνατότητα συγκέντρωσης δύο οικογενειών έως 9 άτομα σε εσωτερικό χώρο και έως 12 άτομα αν πρόκειται για υπαίθριο χώρο. Συστήνεται η διενέργεια οικιακού αυτοδιαγνωστικού τεστ σε όσους συμμετέχουν στις συγκεντρώσεις αυτές.\nΠαράλληλα, υπενθύμισε ότι μέχρι και την Κυριακή του Πάσχα το χρονικό όριο απαγόρευσης κυκλοφορίας (curfew) είναι από τις 10 το βράδυ μέχρι τις 5 το πρωί.\nΠροηγούμενο Προηγούμενο Η «έκρηξη» στα ραντεβού εμβολιασμού φέρνει νέα εμβολιαστικά κέντρα\nΕπόμενο Επόμενο Εγκληματική ομάδα: Τρεις στη φυλακή, ελεύθερος ο πρώην αστυνομικός


Δημοτικό Σχολείο Εξωμβούργου – Σελίδα 10\nΔημοσιεύτηκε στισ 12 Φεβρουαρίου 2016 22 Ιανουαρίου 2018\nΤο Δημοτικό Σχολείο Εξωμβούργου γιόρτασε την Τσικνοπέμπτη με κέφι και πολλά δρώμενα. Οι εκπαιδευτικοί του σχολείου, συμμετείχαν στο πάρτι ντυμένοι σαν κολλεγιόπαιδα του «Οutburghcollege» (σε μετάφραση «Κολλέγιο Εξωμβούργου»). Οι μικροί μας μαθητές παρακολούθησαν τα μάθηματά τους τις πρώτες ώρες, ντυμένοι μασκαράδες ή κουκούγεροι, όπως λέγονται στα Τηνιακά. Στη συνέχεια, επισκέφτηκε το σχολείο μας το Δημοτικό Σχολείο και Νηπιαγωγείο Πύργου και ξεκινήσαν τα παιχνίδια, που είχε ετοιμασει ο Σύλλογος Γονέων. Μικροί και μεγάλοι έπαιξαν μουσικές καρέκλες, σκυταλοδρομίες με μπαλόνια και σπασμένο τηλέφωνο. Κι επειδή «νηστικό αρκούδι, δε χορεύει», μόλις τσικνήσαμε, «το ρίξαμε στον χορό». Θα θέλαμε να ευχαριστήσουμε τον Σύλλογο Γονέων και Κηδεμόνων του Δημ. Σχ. Εξωμβούργου για την οργάνωση αυτής της εκδήλωσης.\nΔημοσιεύτηκε στισ 5 Φεβρουαρίου 2016 22 Ιανουαρίου 2018\nΑνακαλύπτω τους θησαυρούς του σχολειού μου !\nΟι μαθητές του Δημοτικού Σχολείου Εξωμβούργου επισκέφτηκαν το ιστορικό μοναστήρι των Ουρσουλινών και τους καταπράσινους κήπους του. Η εκδρομή μας ξεκίνησε με μια αναφορά στην ιστορία του σχολείου, και ακολούθησε μια λεπτομερής ξενάγηση στους χώρους του μουσείου. Το αποκορύφωμα ήταν εκεί που οι μαθητές είχαν την ευκαιρία να καθίσουν στα έδρανα σαν μαθητές στη δεκαετία του ’50. Στη συνέχεια εγίνε μετάβαση στους κήπους, ένας μικρός επίγειος παράδεισος και τα μικρά παρεκκλήσια εντός του κτήματος. Θα ήθελα να ευχαριστήσω την αδελφή Θηρεσία για το άνοιγμα του μουσείου και τους ξεναγούς μας κα Ανδριάνα Βιδάλη και κα Αννα ?Μαρία Δασύρα .Η εκδρομή μας τελείωσε στην αυλή του σχολείου μας, όπου οι μαθητές και οι εκπαιδευτικοί έπαιξαν και απόλαυσαν την ηλιόλουστη μέρα.\nΔημοσιεύτηκε στισ 30 Ιανουαρίου 2016 22 Ιανουαρίου 2018\nΔΕΥΤΕ ΤΗΝΙΟΙ ΜΑΘΗΤΕΣ …..\nΣτο πλαίσιο της γιορτής των Τριών Ιεραρχών και της Ευρέσεως της εικόνας της Παναγίας, οι μαθητές του Δ. Σ Εξωμβούργου έπαιξαν ένα παιχνίδι γνώσεων, κατασκεύασαν σελιδοδείκτη και παρακολούθησαν σχετικές ομιλίες.\nΗ παρουσίαση ξεκίνησε με ένα παιχνίδι γνώσεων, που είχαν επιμεληθεί οι δασκάλες Κατερίνα Γεωργιάδη και Μαρία Σκεύα. Τα παιδιά ευχαριστήθηκαν το παιχνίδι και φάνηκε να έχουν αρκετές γνώσεις και για τις δυο γιορτές . Στη συνέχεια έγινε αναφορά στην Εύρεση της εικόνας της Παναγίας μας, με μορφή παραμυθιού . Ακολούθησε ομιλία από τον ιεροδιδάσκαλο Φραγκίσκο Βιδάλη, ο οποίος τόνισε τη σπουδαιότητα και τη συνεισφορά των Τριών Ιεραρχών στα γράμματα , στην παιδεία και στους ανθρώπους. Μετά την ομιλία οι μαθητές μας έφτιαξαν και ένα αναμνηστικό σελιδοδείκτη.\nΔημοσιεύτηκε στισ 16 Οκτωβρίου 2015 22 Ιανουαρίου 2018\nΠανελλήνια Ημέρα Αθλητισμού.\nΣτο σχολείο μας πραγματοποιήθηκαν σήμερα, 16 Οκτωβρίου 2015, δραστηριότητες στα πλαίσια της 2ης Πανελλήνιας ημέρας Σχολικού Αθλητισμού. Τα παιδιά παρακολούθησαν την έναρξη των Ολυμπιακών αγώνων «Αθήνα 2004», φτιάξανε σημαίες από τα διάφορα κράτη ανά την υφήλιο και πραγματοποίησαν μια μικρή παρέλαση των κρατών στο σχολείο. Υπήρξε, επίσης, μία ενημέρωση και επίδειξη με μαθητές από το σχολείο μας, στο Ολυμπιακό άθλημα του Τae-kwo-doαπό τον κ. Μάνθο Δελατόλλα.\nΔημοσιεύτηκε στισ 15 Ιουνίου 2015 22 Ιανουαρίου 2018\nΤαξίδι στον ελληνικό πολιτισμό!\nΟ Διευθυντής και οι Δάσκαλοι του Δημοτικού Σχολείου Εξωμβούργου σας προσκαλούν σε ένα ευχάριστο ταξίδι, όλο παράδοση, λίγο πριν αποχαιρετήσουμε δάσκαλοι και μαθητές, μια ακόμη σχολική χρονιά!\nΔημοσιεύτηκε στισ 5 Ιουνίου 2015 22 Ιανουαρίου 2018


Η Ξάνθη του Μάνου Χατζιδάκι, οι πολιτιστικές εκδηλώσεις 2017 - Driver Stories\nΗ Ξάνθη του Μάνου Χατζιδάκι, οι πολιτιστικές εκδηλώσεις 2017\nΕλλάδα Θράκη 16 Οκτωβρίου 2017 Like\n«Γεννήθηκα στις 23 του Οκτώβρη του 1925 στην Ξάνθη τη διατηρητέα κι όχι την άλλη τη φρικτή που χτίστηκε μεταγενέστερα από τους εσωτερικούς της ενδοχώρας μετανάστες. Η συνύπαρξη εκείνο τον καιρό της αντιτύπου της μπελ-επόκ, με αυθεντικούς τούρκικους μιναρέδες, έδιναν χρώμα και περιεχόμενο σε μια κοινωνία-πανσπερμία απ’ όλες της γωνιές της Ελλαδικής γης, που συμπτωματικά βρέθηκε να ζει σε ακριτική περιοχή και να χορεύει τσάρλεστον στις δημόσιες πλατείες. Σαν άνοιξα τα μάτια μου είδα με απορία πολύ κόσμο να περιμένει την εμφάνισή μου (το ίδιο συνέχισα και αργότερα να απορώ σαν με περίμεναν κάπου καθυστερημένα να φανώ)».\nΜάνος Χατζιδάκις, «Βιογραφικό σημείωμα σε πρώτο πρόσωπο».\nΟ Μάνος Χατζιδάκις γεννήθηκε στις 23 Οκτωβρίου στην Ξάνθη και πέθανε στις 15 Ιουνίου 1994 στην Αθήνα. Υπήρξε κορυφαίος συνθέτης και ποιητής, με διεθνή αναγνώριση. Το πρώτο του έργο ως συνθέτης ήταν το 1944, σε ηλικία 19 ετών, με τη συμμετοχή του στο έργο «Τελευταίος Ασπροκόρακας» του Αλέξη Σολομού, στο Θέατρο Τέχνης του Κάρολου Κουν.\nΤο 1961 τιμήθηκε με το βραβείο ΟΣΚΑΡ Καλύτερου Πρωτότυπου Τραγουδιού, για το τραγούδι «Τα παιδιά του Πειραιά».\nΤο 1975 έως το 1981 υπήρξε διευθυντής του κρατικού ραδιοσταθμού «Τρίτο Πρόγραμμα».\nΤο 1989 έως το 1993 ίδρυσε την «Ορχήστρα των Χρωμάτων», για να παρουσιάσει «πρωτότυπα προγράμματα που συνήθως δεν καλύπτονται από τις συμβατικές συμφωνικές ορχήστρες», την οποία διηύθυνε μέχρι το τέλος της ζωής του (1994). Η Ορχήστρα των Χρωμάτων με μαέστρο τον Χατζιδάκι έδωσε 20 συναυλίες και 12 ρεσιτάλ ελληνικού και διεθνούς ρεπερτορίου με Έλληνες και ξένους σολίστ.\nΟ Διονύσης Σαββόπουλος λέει χαρακτηριστικά για τον Μάνο Χατζιδάκι :\n«Ακούγοντας την μουσική του, γίνεσαι πιο ποιοτικός, περισσότερο ανθρώπινος και σίγουρα καλύτερος ως άτομο!! Είναι η καλύτερη απάντηση σε κάθε τι που μας προβληματίζει στη ζωή μας. Συνάμα αποτελεί και την καλύτερη αντίδραση σε οποιοδήποτε πρόβλημα στην κοινωνία. Είτε λέγεται οικονομική κρίση, είτε αξιών, συμπεριφοράς, εγκληματικότητα …και τόσα άλλα».\nΗ Φιλοπρόοδη Ένωση Ξάνθης (ΦΕΞ), σε συνεργασία με τα τμήματα μουσικών σπουδών Πανεπιστημίων από Ελλάδα, Τουρκία και Βουλγαρία οργανώνει στην Ξάνθη τις Πολιτιστικές Εκδηλώσεις «All that Music – η Ξάνθη του Μάνου Χατζιδάκι» 12η περίοδος την περίοδο Οκτώβριο-Νοέμβριο 2017.\n–ΛΑΟΓΡΑΦΙΚΟ ΚΑΙ ΙΣΤΟΡΙΚΟ ΜΟΥΣΕΙΟ ΞΑΝΘΗΣ\n12:00 «Ζωγραφίζοντας τη Λιλιπούπολη» στο Εργαστήριο ζωγραφικής της ΦΕΞ (είσοδος μόνο με προσκλήσεις).\n19:00 «Micro Festival» 15 ταινίες ταξιδεύουν ταυτόχρονα σε 15 πόλεις και στην Ξάνθη (πληροφορίες – κρατήσεις : Κινηματογραφική Λέσχη ΦΕΞ, τηλ. : 2541025421).\n–ΣΠΙΤΙ ΠΟΛΙΤΙΣΜΟΥ ΦΕΞ\n21:00 «Tango stories», στο Εργαστήρι Tango (TangoAires) της ΦΕΞ.\n– ΣΠΙΤΙ ΠΟΛΙΤΙΣΜΟΥ ΦΕΞ\n21:00 «TEN MINUTES MOZART» της Lotte Reiniger, περιλαμβάνει την προβολή της ταινίας, με μουσική «επί σκηνής» και στη συνέχεια «VIOLIN CONCERT», με τον Σπύρο Γκικόντη και την Στεφανία Σπύρη.\n–ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΣΤΑ ΣΧΟΛΕΙΑ ΤΟΥ Ν. ΞΑΝΘΗΣ Ι\n11:00 «Μουσικές συναντήσεις στα σχολεία» με φοιτητές και καθηγητές των πανεπιστημίων.\n-ΠΟΛΥΧΩΡΟΣ ΤΕΧΝΗΣ ΚΑΙ ΣΚΕΨΗΣ (το σπίτι που γεννήθηκε ο Μ. Χατζιδάκις)\n21:00 «Ιόνιο Πανεπιστήμιο και Trakya University», μια συναυλία με τα μουσικά σύνολα του Trakya University από την Αδριανούπολη και του Ιονίου Πανεπιστήμιου.\n– ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΣΤΑ ΣΧΟΛΕΙΑ ΤΟΥ Ν. ΞΑΝΘΗΣ ΙΙ\n11:00 «Μουσικές συναντήσεις στα σχολεία», με φοιτητές και καθηγητές των πανεπιστημίων.\n17:30 «Ζωγραφίζοντας τη Λιλιπούπολη», στο εργαστήριο ζωγραφικής της ΦΕΞ (είσοδος μόνο με προσκλήσεις).\n1ο Μέρος «TEN MINUTES MOZART», με μουσική «επί σκηνής».\n2ο Μέρος «Είμαι Βιολί, είμαι όλοι τους και είμαι ένα…», παράσταση και συναυλία.\n– ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΣΤΑ ΣΧΟΛΕΙΑ ΤΟΥ Ν. ΞΑΝΘΗΣ ΙΙΙ\n20:00 «Η αρχαιολογική έρευνα στη Μαρώνεια», με την Χρύσα Καραδήμα, Αρχαιολόγο –προϊσταμένη Εφορείας Αρχαιοτήτων Ροδόπης και Αναπληρώτρια προϊσταμένη της εφορείας Αρχαιοτήτων Έβρου.\n– ΕΚΠΑΙΔΕΥΤΙΚΑ ΠΡΟΓΡΑΜΜΑΤΑ ΣΤΑ ΣΧΟΛΕΙΑ ΤΟΥ Ν. ΞΑΝΘΗΣ ΙV\n– ΠΟΛΥΧΩΡΟΣ ΤΕΧΝΗΣ ΚΑΙ ΣΚΕΨΗΣ(το σπίτι που γεννήθηκε ο Μ. Χατζιδάκις)\n1ο Μέρος «Είμαι Βιολί, είμαι όλοι τους και είμαι ένα…», παράσταση και συναυλία\n2ο Μέρος «Έργα για σόλο και για δύο βιολιά», με τους Σπύρο Γκικόντη και Στεφανία Σπύρη.\n17:00 «Ζωγραφίζοντας τη Λιλιπούπολη», στο Εργαστήριο ζωγραφικής της ΦΕΞ (είσοδος μόνο με προσκλήσεις).\n10:00 «Ζωγραφίζοντας τη Λιλιπούπολη», στο Εργαστήριο ζωγραφικής της ΦΕΞ (είσοδος μόνο με προσκλήσεις).\n19:00 «Μεγαλώνοντας με το παιδί μου», με καλεσμένο τον ψυχίατρο και συγγραφέα Κώστα Γκοτζαμάνη.\n21:00 «Swing stories», στο Εργαστήρι Lindy Hop [Swing] της ΦΕΞ.\n–ΠΟΛΥΧΩΡΟΣ ΤΕΧΝΗΣ ΚΑΙ ΣΚΕΨΗΣ (το σπίτι που γεννήθηκε ο Μ. Χατζιδάκις)\n21:00 Συναυλία, με την Κατερίνα Φωτεινάκη.\n21:00 «Μάνος Χατζιδάκις – είδωλο στον καθρέπτη», προβολή της ταινίας του Δημήτρη Βερνίκου.\n19:00 «Γλυκά νερά», με καλεσμένη τη συγγραφέα Ιωάννα Καρακασίδου και την ορχήστρα Ανατολικής Μουσικής της ΦΕΞ.\n11:00 «Μπέτυ Ρουμπέτη και ο φύλακας του ωκεανού», με καλεσμένη τη συγγραφέας Φανή Τερζόγλου.\n20:00 «Τελετουργικές τροφές στον κύκλο του χρόνου και στον κύκλο της ζωής του ανθρώπου», με την Γαρυφαλλιά Γ. Θεοδωρίδου, υποψήφια Διδάκτωρ Λαογραφίας ΔΠΘ.\n21:00 «Tango stories». Εργαστήρι Tango (TangoAires) της ΦΕΞ.\n20:00 «Η υφάντρα της πόλης», με καλεσμένη τη συγγραφέα Βασιλική Διαμαντή.\n-ΦΕΞ & Λαογραφικό και Ιστορικό Μουσείο Ξάνθης, Αντίκα 7, Ξάνθη,\nτηλ. : 2541025421- 6937120986,\nΚινηματογραφική Λέσχη ΦΕΞ, τηλ. : 2541025421\nΑναλυτικά το πρόγραμμα στο fex.org.gr\nΛόγω του μικρού αριθμού διαθέσιμων θέσεων σε όλες τις εκδηλώσεις, η είσοδος είναι μόνο με προσκλήσεις γι’αυτό θα πρέπει να τις προμηθευτείτε εγκαίρως.


Ο ΝΟΜΑΡΧΗΣ ΔΕΝ ΕΙΔΕ, ΔΕΝ ΑΚΟΥΣΕ, ΔΕΝ ΞΕΡΕΙ… – TourkikaNea.gr\nΟ ΝΟΜΑΡΧΗΣ ΔΕΝ ΕΙΔΕ, ΔΕΝ ΑΚΟΥΣΕ, ΔΕΝ ΞΕΡΕΙ…\nΣχολιασμός-σκάνδαλο από τον νομάρχη του Κοτζάελι σχετικά με τις εντάξεις ατόμων στην ΙΚΙΛ : Υπάρχει ταξιδιωτική ελευθερία\nΟ νομάρχης του Κοτζάελι Ερτζάν Τοπατζά παρά το ότι έχει γραφτεί και στον εθνικό αλλά και στον διεθνή τύπο πως ο νομός Κοτζάελι είναι ένα από τα κέντρα της ΙΚΙΛ στην Τουρκία, αυτός δήλωσε πως ¨Μπορεί κάποιοι να σκέφτονται διαφορετικά. Οι ειδήσεις είναι υπερβολικές. Υπάρχει ταξιδιωτική ελευθερία, δεν μπορούμε να πούμε που πάτε ¨.\nΗ είδηση της εφημερίδας Sol πως το Κοτζάελι είναι ένα από τα κέντρα της ΙΚΙΛ και η περιγραφή ιστοριών νέων ανθρώπων που εντάχθηκαν στην ΙΚΙΛ, είχε φέρει αυτό το θέμα στην επικαιρότητα. Μάλιστα μετά από αυτή την είδηση που είχε κάνει αίσθηση, το περιοδικό Newsweek δημοσίευσε άρθρο με τίτλο ¨Δρόμος των τζιχαντιστών¨, στο οποίο ανέφερε πως το Κοτζάελι είναι ένα από τα κέντρα στα οποία η ΙΚΙΛ συγκεντρώνει ανθρώπους.\nΟ νομάρχης του Κοτζάελι που σιωπούσε μετά από την είδηση της Sol, μετά την δημοσίευση παρόμοιου άρθρου, αναγκάστηκε να προβεί σε δήλωση. Εκεί ανέφερε πως ¨Δεν πιστεύω πως αυτά στηρίζονται σε απτές πληροφορίες¨.\n← Η ΙΚΙΛ ΣΤΗΝ ΠΟΛΗ !\nΕΡΝΤΟΓΑΝ : ΔΩΣΤΕ ΙΘΑΓΕΝΕΙΕΣ ΑΒΕΡΤΑ ! →


Τετάρτη 16 Σεπτεμβρίου 2020 13:24\nΟι ποδοσφαιριστές, οι προπονητές, το ΔΣ, ο κ. Αλέξης Κούγιας και οι οπαδοί μας συγχαίρουμε όλον τον οργανισμό της ΠΑΕ ΠΑΟΚ για την ιστορική πρόκριση εις βάρος της μεγάλης Μπενφίκα. Η μεγαλειώδης εμφάνιση των ποδοσφαιριστών του ΠΑΟΚ και το άριστο κοουτσάρισμα του κ. Φερέιρα ήταν οι οδηγοί για αυτήν την μεγάλη και ιστορική νίκη και η προσφορά σας είναι τεράστια για ολόκληρο το οικοδόμημα του ελληνικού ποδοσφαίρου.\nΣυγχαρητήρια και πάλι και χαιρόμαστε που οι ευχές μας μετά το μεταξύ μας παιχνίδι την προηγούμενη Παρασκευή στην Τούμπα έπιασαν τόπο. Μας κάνατε για άλλη μια φορά υπερήφανους όλους όσους ασχολούμαστε με το ελληνικό ποδόσφαιρο και είμαστε βέβαιοι ότι με τον ίδιο τρόπο θα πανηγυρίσουμε άλλη μια φορά και την πρόκριση επί της Κράσνονταρ.